
NAIN SANOO HERRA, HERRA 


Minä seison vartiopaikallani, 
asetun varustukseen ja tähystän, 
nähdäkseni, mitä hän minulle puhuu, 
mitä hän valitukseeni vastaa. 

Ja Herra vastasi minulle ja sanoi: 

”Kiijoita näky ja piirrä se selvästi tauluihin, 
niin että sen voi juostessa lukea.” 

Sillä näky odottaa vielä aikaansa, 
mutta se rientää määränsä päähän, 
eikä se petä. 

Jos se viipyy, odota sitä; 
sillä se varmasti toteutuu, 
eikä se myöhästy. 

Katso, sen kansan sielu on kopea 
eikä ole suora; 

mutta vanhurskas on elävä uskostansa. 

Habakuk 2:1-4 


Kotkassa 

14.12.1980 

31.08.1983 

02.11.1986 




ESIPUHE 


Viktor Klimenko haluaa saada lukijan arvioitavaksi sen merkittävän 
lisämateriaalin, jonka hän on saanut käyttöönsä vasta En voi enää 
vaieta -kiijan kiijoittamisen jälkeen. 

Viktor saa eri puolilla maailmaa toisistaan tietämättömiltä ihmisil- 
tä kerta toisensa jälkeen saman raamatunkohdan. 


”EN VOI ENÄÄ VAIETA” - poikani profetia Suomen kansalle 
-nimisen kiijan julkaisi Gummerus kesäkuussa 1985. Reijo Ikävalko 
kirjoitti tekstin kertomani perusteella. 

Tämän pienen kirjan tarkoitus ei ole selitellä tai kommentoida 
ensimmäistä kirjaa vaan tuoda julki ne asiat, joita ei vielä silloisella 
julkaisuhetkellä tiedetty. 

Nämä nyt julkaistavat asiat - eli Saima Honkosen näyt - ovat 
mielestäni hyvin olennaisia kokonaisuutta ajatellen. Ne ovat kuin 
SINETTI aikaisemmalle kirjalle. Olen koettanut tuoda ne mahdollisim- 
man selkeästi ja lyhyesti mutta tarkasti esille. Toivon, että lukijana vielä 
kerran tutkisit tätä merkillistä tapahtumaa - tällä kerralla tämän uuden 
materiaalin valossa. 

Muutamat ihmiset tutustuivat tämän kirjan tekstiin sen käsikirjoitus- 
vaiheessa. He kertoivat että aiheen erityisluonteen vuoksi toinen ja jopa 



kolmas lukukerta helpottivat ymmärtämistä. 

Sinetissä kerrataan myös ensimmäisen kirjan materiaalia, jotta lukija 
voi verrata ja täydentää kokonaiskuvaa. 

Kirjani EN VOI ENÄÄ VAIETA sai vuonna 1985 mitä suurinta 
julkisuutta. Se kohautti Suomen kansaa. Lehdistö käytti runsaasti 
palstatilaa asiaa kommentoidessaan. Olen sitä mieltä, että silloisilla 
lukijoilla on oikeus saada tietää myös tästä lisämateriaalista. 

Tuon esille nämä ratkaisevat tapahtumat Buenos Airesissa, Argentii- 
nassa 29.5.1988, Koldingissa, Tanskassa 9.7.1988, Taivassalossa, Suo- 
messa 15.7.1988 ja Brestissä, Neuvostoliitossa 31.10.1988. Nämä ta- 
pahtumat ovat olleet minulle olennaisen tärkeitä. 


Buenos Aires, ARGENTIINA, 29.5.1988. 

Lähetyssaarnaaja Pedro Dragazchukin järjestämä kokouskiertue Ar- 
gentiinassa päättyy Buenos Airesin venäjänkielisessä seurakunnassa. 

Kokous on jo alkanut, kun Pedro alkulaulun aikana ojentaa minulle 
kirjelappusen ja kuiskaa korvaani: "Koen, että tämä on sana Herralta 
sinulle. Ihmeellistä, että vaimoni sai juuri tuon saman asian sydämelleen 
kaksi päivää sitten rukouksessa ollessaan. Hän tuli juuri tänään tänne. 
Teemme huomenna ostokset ja palaamme sitten kotikyläämme, intiaa- 
nien keskuuteen.” 

Vilkaisen paperiliuskaa ja siinä lukee: HESEKIEL 33:31-33. 


Kolding, TANSKA, 9.7.1988. 

Olen vierailevana evankelistana kesäkonferenssissa. Laulan ja todis- 
tan kokouksissa niin kuin kutsumustyöhöni kuuluu. Erään kokouksen 
jälkeen luokseni tulee nuorehko mies, jota en tunne. Hän kertoo 
saaneensa "Herralta sanan” minulle tuotavaksi. Sitten hän ojentaa 



minulle paperilapulle kirjoitetun viestin. 

Lapussa lukee: JEREMIA 36:1-3. Kiitän ja laitan lapun taskuuni. 
Tutustun asiaan lähemmin hotellihuoneessani ruokailun jälkeen. Avat- 
tuani Raamatun kyseisestä kohdasta huomaan saaneeni jo aikaisemmin 
Herralta tämän saman sanoman. Raamatussani on alleviivaukset ja 
päivämääräkin. 

Tästä syystä en voi olla ottamatta asiaa esille, kun sattumalta tapaan 
tuon nuoren miehen hotellin aulassa. Haluan kuulla, miten hän oli 
"kuullut Herran puhuvan" 


JEREMIA 36:2-3 

"Ota kirjakäärö ja kirjoita siihen kaikki 
ne sanat, jotka minä olen puhunut sinulle 
Israelista ja Juudasta ja kaikista pakana- 
kansoista siitä päivästä asti, jolloin minä 
aloin sinulle puhua, Joosian päivistä, aina 
tähän päivään saakka. 

Ehkäpä Juudan heimo kuultuaan kaiken sen 
onnettomuuden, jonka minä aion heille tuot- 
taa, kääntyy kukin pahalta tieltään, ja niin 
minä annan anteeksi heidän pahat tekonsa ja 
syntinsä. " 


Taivassalo, SUOMI, 15.7.1988. 

Erikoisin muistamani kokous. 

On menossa kesäjuhlat. Laulan ja todistan kuten tavallista. Sitten on 
paussi, jonka jälkeen on vuorossa pääpuhujan saarna. Alkulaulun 
jälkeen hän nouseekin mikrofonin taakse Raamattu kädessään ja 



ilmoittaa: ”Herra on sulkenut minulta taivaan valmistamani saarnan 
kohdalta, mutta selvästi kehottanut minua lukemaan seuraavat raama- 
tunjakeet, HESEKIEL 33:31-33.” 

Sitten hän lukee ne, sulkee Raamattunsa ja istuutuu paikalleen. 
Kuulijakunta on kieltämättä hämmentynyt, samoin minä. Ainakin 
minulle nuo jakeet Raamatusta ovat hyvinkin tutut. 

Tällä kertaa sanoma tuli tällä erikoisella tavalla. 


Brest, NEUVOSTOLIITTO, 31.10.1988. 

Tällä kertaa tuo sanoma tulee seurakunnan paimenelta iltateen 
jälkeen. Hän pyytää minua syrjemmälle ja sanoo: ”Herra haluaa puhua 
sinulle näitten sanojen kautta.” 

Sitten hän lukee minulle tutun kohdan, HESEKIEL 33:31-33. 

HESEKIEL 33:31-33. 

”He tulevat sinun luoksesi joukottain, 
istuvat edessäsi minun kansanani ja kuunte- 
levat sinun sanojasi, mutta he eivät tee 
niitten mukaan, sillä he osoittavat rak- 
kautta suullansa, mutta heidän sydämensä 
kulkee väärän voiton perässä . 

Ja katso, sinä olet heille kuin rak- 
kauslaulu, kauniisti laulettu ja hyvin 
soitettu; he sanojasi kyllä kuuntelevat, 
mutta eivät tee niitten mukaan. 

Mutta kun se toteutuu - ja katso, se 
toteutuu - silloin he tulevat tietämään, 
että heidän keskuudessaan on ollut pro- 
feetta. ” 



Kaikki nämä tapahtumat ovat pyörineet uudelleen ja uudelleen 
ajatusmaailmassani. En jaksa uskoa, että ne olisivat olleet pelkkää 
sattumaa. Ryhdyin valmistelemaan uutta kiijaa nimellä SINETTI, 
mutta aina se vain jäi jotenkin keskeneräiseksi mappiini. Tuntui kuin 
ovi olisi ollut kiinni. Olin kuitenkin täysin varma, että aika kypsyttäisi 
tämänkin asian. 

Erästä seikkaa haluan tarkentaa. Se on erittäin olennaista menneitä - 
ja tulevia - tapahtumia ajatellen. EN VOI ENÄÄ VAIETA -kiijan 
julkaisemisen jälkeen puhuttiin useimmiten ” Vikin profetiasta”, vaikka 
kirjan kanteen oli nimeni alle selvästi painettu "POIKANI PROFETIA 
SUOMEN KANSALLE” 

Siksi korjaan vielä kerran: En tuonut itseäni esille profeettana, vaan 
isänä, joka oli kirjoittanut muistiin poikansa kertoman merkillisen ja 
ihmeellisen näyn. 

Tärkeintä tässä uudessa kiijasessa on se, että on ilmaantunut uusia 
todistajia merkillisine kertomuksineen. Pyrin kuvaamaan kaiken tuon 
mahdollisimman tarkkaan, jotta lukijat voivat vielä kerran tutkia ja 
oikealla tavalla arvostella tätä asiakirjaa. 

Helsingissä 12.12.1991 
Viktor Klimenko 



MITEN KIRJAT SYNTYIVÄT 


En voi enää vaieta -kiija tehtiin, jotta saatiin ihmisten tietoisuuteen 
poikani pojan näkemä näky vuodelta -79. Sinetti tehtiin siksi, kun 
oli ilmestynyt merkillistä lisämateriaalia. 


EN VOI ENÄÄ VAIETA - Poikani profetia Suomen kansalle -kirja sai 
alkusysäyksensä toimittaja Jussi Niiniseltä. Olin ottanut häneen yhteyttä 
erään hänen toimittamansa kirjan vuoksi. Kyseinen kirja sisälsi mielen- 
kiintoisia asioita, joista halusin lisätietoja. 

Keskustelun aikana tulin kertoneeksi Niiniselle poikani näyn. Hän 
kehotti minua kirjoittamaan siitä kirjan ja lupasi hankkia kustantajan. 
Ehdotus tuli eteeni niin yllättäen, että minun piti miettiä sitä. 

Sovitun ajan jälkeen otin häneen yhteyttä ja ilmoitin ensimmäisen 
ongelman: En osaa itse kirjoittaa sitä. Jussi lupasi järjestää hyvän ja 
nopean haamukirjoittajan. Mietin taas asiaa ja oikein tutkin sitä kuten 
olin uskovaisena tottunut tekemään, rukouksessa Jumalalta neuvoa 
pyytäen. Gideon laittoi Raamatussa Jumalalle merkkejä ja niiden 
toteuduttua varmistui siitä, että Jumala oli hankkeen takana. Niinpä 
minäkin laitoin Gideonin esimerkin mukaan Jumalalle merkkejä saa- 
dakseni asiasta varmuuden. Ihmeellistä kyllä, ne kaikki toteutuivat. 

Otin taas yhteyttä Niiniseen ja luettelin epäuskossani hänelle lisäehto- 
ja. Hän suostui niihin kaikkiin, jopa hankkimaan tunnetun kustantajan, 
jotta kirja saisi arvolleen kuuluvan julkaisijan. 

Loppujen lopuksi en enää voinut löytää esteitä sen julkaisemiselle. 
Kirjan teko alkoi kovalla vauhdilla, koska kirjapainon aikatauluun oli 
tullut yllättävä rako - juuri se, minkä olin laittanut yhdeksi merkeistä. 
Kirjoittajaksi Niininen oli hankkinut toimittaja Reijo Ikävalkon. 

Istuimme useita päiviä iltamyöhään asti nauhuri pöydällä taltioimas- 



sa keskusteluamme. Sitten Ikävalko vetäytyi työhuoneeseensa kirjoitta- 
maan tekstiä lopulliseen asuun. Tietysti olin esittänyt hänelle omat 
toivomukseni kirjan muodosta ja rakenteesta, kuten teki myös Jussi 
Niininen. 

Sitten tapahtui asia, joka sai merkityksensä vasta myöhemmin 
ilmestyvän näkyjen näkijän, Saima Honkosen myötä. 

Ikävalko nimittäin soitti minulle innoissaan ja kertoi ratkaisseensa 
kirjan rakenteen. En ollut oikein tyytyväinen sen alkuun, vaan olisin 
toivonut sitä toisenlaiseksi. Mutta Ikävalko oli ehdottoman varma 
päätöksestään ja hänen ehdottomuutensa vaiensi sekä minut että Niini- 
sen. Kun sitten sain ensimmäisen käsikirjoituksen luettavakseni, en enää 
puuttunut muihin kuin selviin asiavirheisiin. Olisihan tuon materiaalin 
pohjalta voinut kirjoittaa toisenkinlaisen kirjan. 

SINETTI-kirjanen syntyi toisenlaisissa olosuhteissa ja paineissa. Se 
selviääkin pääpiirteittäin kirjasta luettaessa. Loppujen lopuksi kirjoitin 
sen itse. Ihmisen muisti on aina epäluotettava ja tuon vuoksi edelliseen 
kirjaan jäi selviä aukkoja ja muistivirheitä. Ne koituivatkin ratkaisevaksi 
todistusaineistoksi tälle kirjaselle. Tarkistettuamme muutamat asiat 
meidän oli pakko myöntää, että toinen henkilö - siis Saima Honkonen 
- oli muistanut oikein. Mistä hän on ylipäätänsä saanut tietää näistä 
asioista? Kuka oli ne hänelle kertonut? 

Toivon että se selviää tässä kirjasessa. 




EN VOI ENAA VAIETA 

Poikani profetia Suomen kansalle 


Julkaistu vuonna 1985 


”Ja on tapahtuva viimeisinä päivinä, 

sanoo Jumala, 

että minä vuodatan Henkeni 

kaiken lihan päälle, 

ja teidän poikanne ja tyttärenne 

ennustavat, 

ja nuorukaisenne näkyjä näkevät, 
ja vanhuksenne unia uneksuvat.” 


Apostolien teot, toinen luku, jae 17 



9.6.1979 klo 22.15 Lausanne, Sveitsi. 


Aba näki unen. 

Suomalaiset ja venäläiset hyökkäävät Norjaan. (Kuka hyökkäsi Nor- 
jaan?) Suomalaiset ja minä! Siellä oli korkeat muurit ja muurilla korkeita 
torneja, eikä sinne voi kiivetä. (Minulle jäi sellainen mielikuva, että hän 
kertoi Pohjois-Norjasta.) Ja sitten ne norjalaiset taistelivat norjalaisia 
vastaan. (Miten niin, eikö venäläiset ja suomalaiset?) Ei kun, kato kun 
norjalaiset, ne oli niin kuin jakaantuneet kahtia, ja ne taistelivat keske- 
nään, kun niillä oli siellä toisella puolella sellaisia "niin kuin venäläisiä" 
Ja taistelivat kauheasti kans keskenään. Suomalaiset on kovia jätkiä. 
Niitä ei ollut kuin kaksikymmentä ja norjalaisia kymmenen (miljoonaa) 
tuhatta. Niitä oli paljon, mutta suomalaiset ovat kovempia. Ruotsalaiset 
kyyristelivät siinä välissä. Me hakattiin ne kaikki lyttyyn. Ja Jumala 
auttoi meitä. (Missä Jumala oli?) Se oli pilven päällä ja se tuli sieltä alas 
ja auttoi meitä kun se oli niin kiltti. Ja sitten kaikki olivat kuolleet. Kaikki, 
lapset ja kaikki. (Eikö Suomi taistellut Venäjää vastaan?) Ei, kun 
venäläiset tulivat tänne taistelemaan norjalaisia vastaan. Kaikki maat 
jotka ovat Venäjän rajalla ovat pahoja. 

Nyt mä haluan katsoa lisää unta. 

(Menin pois ja annoin hänen nukahtaa. Ajattelin palata hetken kulut- 
tua kyselemään lisää. Hetken kuluttua herätin hänet. Tuskin hän oli 
edes nukahtanut. Tuntui kuin hän olisi puolihorroksessa ja joku puhuisi 
hänen suullaan. Oliko tapahtunut jotain uutta?) 

Nyt me hyökätään venäläisten valleille, kun ne on niin inhottavia. 
Eihän se mitään, isi, vaikka sä ootkin venäläinen? Enkä mä enää jaksa 
kertoa tästä sodasta, enkä halua nähdä tätä typerää unta. Mä haluan 
nukkumaan nyt. 

Hyvää yötä isi kulta. 


(Kirjoitin profetian koneella puhtaaksi ryppyisistä muistiinpanoistani 
10. kesäkuuta 1980, eli melko tarkalleen vuotta myöhemmin kun sen 
kuulin.) 



Tapahtumasta, joka kulkee läpi tämän kirjan punaisena 
lankana, on nyt kulunut kuusi vuotta. Se sattui kesäkuun 
yhdeksäntenä päivänä vuonna 1979 ollessamme kesäloma- 
matkalla Keski-Euroopassa. 

Kun sanon ollessamme, tarkoitan meitä neljää: siis minua 
Viktor Klimenkoa, vaimoani liristä eli Ifaa ja kahta poikaam- 
me, Tarasta ja Todoria. Taras oli noihin aikoihin kuusivuoti- 
as, Todor neljän ja puolen. 

Olimme sinä aamuna heränneet ystäviemme luona Parii- 
sissa ja tarkoituksenamme oli ajaa sen päivän aikana Ifan 
ystävätären luo Sveitsiin. Siitä on jo sen verran aikaa, etten 
enää muista varmasti millä autolla olimme liikkeellä, mutta 
se oli joko harmaa Volvo 343 tai keltainen Volkswagen Golf. 
No, väliäpä sillä, olimme joka tapauksessa kierrelleet kärryl- 
lämme siinä vaiheessa jo puolisentoista viikkoa. Koko lo- 
mamme pituus oli kuukausi, josta loppuosan olimme aiko- 
neet viettää Suomessa. 

Samaan aikaan Keski-Euroopassa kohistiin kovasti paa- 
vista, sen muistan. Hän oli käymässä kotimaassaan Puolassa 
ja tämä oli ensimmäinen kerta kun paavi vieraili sosialistises- 
sa maassa. Mutta ohitin tämän uutisen nopeasti, uskonasiat 
eivät minua tuolloin vielä kiinnostaneet. 

Päivä oli kaunis ja aurinkoinen, ja niinpä päätimme valita 
reitiksemme jotakin muuta kuin moottoritien. Kartalta matka 
Pariisista Lausanneen vaikutti melko lyhyeltä, joten kurva- 
simme pikkuteille ja päätimme ruveta ihailemaan vuoristoa 
ja pieniä idyllisiä kyliä. Hetken kuluttua huomasimme kui- 
tenkin tehneemme erehdyksen. 

Elämyksellistä matkanteko kyllä oli, siitä ei päästy mihin- 
kään, mutta aikaa se vei laskettua paljon runsaammin. Sa- 



maila kun ylitimme mahtavat vuoret tulimme vaistomaisesti 
vilkuilleeksi kelloa: myöhästyisimme vääjäämättömästi. Nyt 
romanttisuudesta alkoi tulla taakka, enää se, että vuorten 
välistä nippa nappa mahtui kaksi autoa kerralla ei tuntunut- 
kaan yhtä kiehtovalta kuin aluksi. 

Koko perheen tunnelma kiristyi. Sekä minä että vaimoni 
olemme matkustaneet niin runsaasti - vaimoni on lento- 
emäntä - että meistä on matkanteossa kaikkein tärkeintä 
matkan nopea edistyminen, pääseminen pisteestä A pistee- 
seen B. Olimme vuoristoretkelle lähteneet ilmeisesti lähinnä 
poikien takia. 

Eteenpäin oli kiire ja ajoin niin nopeasti kuin suinkin, 
mutta aivan turhista asioista alkoi tulla kränää. Olisiko pitä- 
nyt pysähtyä syömään tuohon vai tuohon paikkaan, kartan- 
luvusta tuli vaimon kanssa sanaharkkaa jotenkin siihen tyy- 
liin että jos sinä et olisi tehnyt tuota virhettä me olisimme jo 
paljon pitemmällä... tiedättehän. Emme sentään varsinaisesti 
riidelleet mutta ilmassa oli aika kireä sävel. 

Samana iltapäivänä olimme kuitenkin perillä, väsyneinä ja 
monta tuntia sovitusta myöhässä. Majapaikkamme oli, kuten 
sanottu, Lausannen liepeillä. 

Kumma kyllä, kireä tunnelma ei haihtunut koko sinä iltana. 
Ifa ryhtyi keskustelemaan ystävätärensä kanssa, naisillahan 
aina puhumista riittää. Minä olin pitkävihainen ja mökötin, 
pojat roikkuivat siinä jossakin; Taras eli Takku meni sentään 
melko aikaisin nukkumaan mutta Todor jota nimitämme 
Abaksi jäi vielä kitisemään lattialle. 

Sain Aban nukahtamaan huomattavan myöhään, vasta 
noin klo 22 tienoissa. Takku veteli jo sikeitä siinä vaiheessa, 
kun nuorimmainen nukahti. 



Siirryin seuraavaksi mököttämään tyttöjen luo. He joivat 
joko punkkua tai olutta, en jaksa sitä enää muistaa, mutta 
minä en mielenosoituksellisesti halunnut yhtään mitään. 

Samassa Aba alkoi möykätä jotakin kovalla äänellä. Siellä 
oli kerrossänky jossa pojat nukkuivat ja minulle tuli sellainen 
mielikuva että Aba ei ollutkaan jostain syystä saanut unta 
vaan oli ruvennut juttelemaan vanhemman veljensä kanssa... 
mutta miten ihmeessä, Tarashan nukkui sikeästi silloin kun 
Aba nukahti... mistä nyt oli kysymys? 

Juoksin kiireen vilkkaa paikalle ja huudahdin varmaan 
jotain sellaista kuten "ole hiljaa, nyt nukutaan rauhassa” tai 
muuta vastaavaa. Siellä oli pilkkopimeää, kaikki pimennys- 
verhot olivat alhaalla joten en nähnyt mitä tapahtui. 

Luulin aluksi että Aba istui sängyssään mutta kun menin 
hapuilemaan häntä niin siellähän se poika oli pitkällään. 
Sitten hän nousi ylös ja havahtui ja alkoi puhua omituisella 
äänellä. Hän ei ollut puhunut sellaisella äänellä koskaan 
aikaisemmin: se oli erikoisen selkeä, kova, vangitseva, mää- 
rätietoinen, se jotenkin loksahteli aivan paikalleen, se ei ollut 
lepertelevä tai epälooginen lapsen ääni, pojan sanat putoili- 
vat siihen tyyliin että hän tiesi mistä puhui. Tämä kaikki 
hämmästytti minua. 

Tytöt olivat syventyneet keskusteluunsa ja joivat virvok- 
keita, joten en jakanut heidän kanssaan tätä omituista koke- 
musta enkä sen kummemmin maininnut asiasta jälkeenpäin, 
mutta minua tapaus kosketti kovasti. Koska Aba ei koskaan 
ennen ollut puhunut tällä tavalla, rupesin kyselemään hänel- 
tä lisää ja tällainen keskustelu välillämme sitten tapahtui: 

- Suomalaiset ja venäläiset hyökkäävät Norjaan, Aba sa- 
noi. 



- Kuka hyökkäsi Norjaan, minä kysyin hämmästyneenä. 

- Suomalaiset ja minä! Siellä oli korkeat muurit ja muureil- 
la korkeita torneja eikä sinne voi kiivetä. 

Jostakin syystä minulle jäi sellainen mielikuva, että poika 
puhui Pohjois-Norjasta, en tiedä miksi. 

- Ja sitten ne norjalaiset taistelivat norjalaisia vastaan, Aba 
jatkoi. 

- Miten niin, eikö venäläiset ja suomalaiset, utelin kummis- 
sani. 

- Ei kun kato kun norjalaiset, ne oli niin kuin jakaantuneet 
kahtia, ja ne taistelivat keskenään, kun niillä oli siellä toisella 
puolella sellaisia niin kuin venäläisiä. Ja taistelivat kauheasti 
kans keskenään. Suomalaiset on kovia jätkiä. Niitä ei ollut 
kuin kaksikymmentä ja norjalaisia kymmenen miljoonaa 
tuhatta. Niitä oli paljon, mutta suomalaiset ovat kovempia. 
Ruotsalaiset kyyristelivät siinä välissä. Me hakattiin ne kaikki 
lyttyyn. Ja Jumala auttoi meitä. 

- Missä Jumala oli, kysyin Abalta. 

- Se oli pilven päällä ja se tuli sieltä alas ja auttoi meitä kun 
se oli niin kiltti. Ja sitten kaikki olivat kuolleet. Kaikki, lapset 
ja kaikki. 

- Eikö Suomi taistellut Venäjää vastaan, yritin edelleen. 

- Ei, kun venäläiset tulivat tänne taistelemaan norjalaisia 
vastaan. Kaikki maat jotka ovat Venäjän rajalla ovat pahoja. 
Nyt mä haluan katsoa lisää sitä unta. 

Olin ihmeissäni ja kummissani ja poistuin huoneesta kos- 
ka Aba tavallaan heitti minut ulos. Käytin tilaisuutta hyväkse- 
ni ja kävin hakemassa kynän ja paperia, minulle tuli sellainen 
tunne että pojan puheet oli pantava ylös ja äkkiä. Sainkin 
jostakin ryppyisiä pieniä lappusia joille kirjoitin kaiken kuu- 



lemani sanasta sanaan. Ihmeellinen juttu muuten, miksi 
halusin sen paperille, mutta minulle vain kerta kaikkiaan tuli 
sellainen tunne. 

Odotin hetken toisessa huoneessa ja annoin pojan nukah- 
taa. Sitten menin uudestaan hänen luokseen ja aloin kysellä 
lisää, mitä uutta taistelurintamalle kuului. 

Hän jatkoi aivan loogisesti siitä mihin olimme jääneet! Nyt 
tuli eräänlainen finaali, hän ei enää puhunut paljon mutta 
mitä hän puhui, ne olivat hyvin olennaisia asioita, hyvin 
olennaisia asioita. Ja tällainen keskustelu oli: 

- Nyt me hyökätään venäläisten valleille, kun ne on niin 
inhottavia. Eihän se mitään, isi, vaikka sä ootkin venäläinen? 
Enkä mä enää jaksa kertoa tästä sodasta, enkä halua nähdä 
tätä typerää unta. Mä haluan nukkumaan nyt. Hyvää yötä isi 
kulta. 

Siinä kaikki, koko episodi kesti yhteensä varmaan vain 
varttitunnin. Olin hämmentynyt ja kummissani, syvästi ih- 
meissäni. Mistä nyt oli kysymys? 

Asia oli minulle venäläisenä tuttu, ainahan minulta oltiin 
kyselemässä mitä mieltä olin siitä, miehittäisikö Neuvosto- 
liitto Suomen vai eikö ja koska se tapahtuisi. Suomalaisissa 
istuu pelko venäläisten tänne tulosta syvässä. Mutta että tuo 
kaikki tuli ulos pienen poikamme suusta! 

Ei niin, että tällaiset tapaukset minulle olisi aivan outoja 
olleet olinhan uskonnollisesta kodista ja tiesin profetioista, 
ufoista... taiteilijat yleensäkin ovat usein tällaisista henki- 
maailman asioista kiinnostuneita. Mutta mistä Aba oli tällais- 
ta kuullut, sitä en saanut järkeeni silloin enkä saa sitä tänä 
päivänä. 

Vaimoni ei näistä teemoista mielellään keskustele, hän on 



sen tyyppinen että hän pitää jalat tukevasti maassa kaiken 
aikaa, hän ei korvaansa lotkauta millekään tämänkaltaiselle 
ja se on minua joskus hiukan harmittanutkin. Minua tällaiset 
ilmiöt ovat aina kiehtoneet kovasti. 

En vieläkään osaa motivoida, miksi kirjasin kaiken kuule- 
mani sana sanalta tarkasti muistiin, kai koko tilanne oli sen 
verran yllättävä että koin sen niin tärkeäksi. Miten ihmeessä 
neljä- ja puolivuotias poika voi puhua tuollaisia. Hän ei 
ymmärtääkseni ole voinut saada tietoja puhumistaan asiois- 
ta leikkikoulusta, toveripiiristään, elinympäristöstään, ei 
edes mielikuvituksestaan, ei niin mistään. Meillä kotona ei 
puhuta mielellään politiikkaa eikä äidin kuullen uskontoa 
vielä tänäkään päivänä, vaikka olen ollut uskossa jo viisi 
vuotta. Mutta tuolloin, kun Aba tämän unensa tai näkynsä tai 
miksi sitä nyt halutaankin kutsua koki, en ollut erityisen 
kiinnostunut uskonnosta joten sitä kautta lapsi ei ollut voinut 
vaikutteita saada. Asia tuntui täydelliseltä mysteeriolta ja se 
varmaan minut sai tarttumaa kynään ja paperiin. 

Jäljelle jäi siis vain yksi mahdollisuus: Aba oli saanut 
viestin muualta! Mutta mistä? Ja miksi hän puhui koko 
näkynsä aikana sellaisella äänellä? Kysymyksiä riitti. 

En enää muista miten suhtauduin asiaan seuraavana aa- 
muna, mutta varmaankin kysyin pojalta muistiko hän edellis- 
yöstä mitään. Hän ei muistanut silloin eikä muista tänään 
koko asiasta hitustakaan, kaikki on täydellisesti haihtunut 
hänen päästään. On kuin Aba olisi vain ollut jonkun äänitor- 
vena. 

En tuolloin tehnyt asiasta sen suurempaa numeroa, se oli 
vain eräänlainen merkillinen juttu. Säilytin paperit mtta 
unohdin asian, se ei vaikuttanut millään tavoin meidän 



elämäämme tai minun ajattelutapaani koska minulla oli pal- 
jon muita murheita, mutta koska olen aina ollut hiukan 
oravaluonne panin paperit talteen. 

Olen myöhempinä vuosina koettanut testata poikaa, mutta 
ei hän ole tiennyt mitään näistä asioista mistä silloin Lausan- 
nessa oli puhetta. Uskonnosta hän nykyään on kiinnostunut 
- poikani ovat uskovaisia lapsia - mutta politiikka ei kiehdo 
Abaa himpun vertaa. Joka kerta kun olen ottanut näitä 
asioita esille, olen jäänyt kokonaan vaille vastakaikua. Tuon 
tekemämme matkan hän muistaa ja jopa sellaisia asioita 
kuten missä me syötiin ja missä saatiin jätskit ja niin edelleen 
mutta tuosta näystään hän ei kerta kaikkiaan muista mitään. 

Niin asia unohtui ja päätyi mappiini monien muiden pape- 
reiden sekaan. Minulla on yksi sellainen erikoisempi mappi, 
jossa on kirjeenvaihtoa, ideoita ja kaiken maailman taiteelli- 
sia innovaatioita, ja sinne tämä Aban näky joutui. 

Seuraavana merkittävä asia elämässäni oli uskoon tulemi- 
nen ja tämä tapahtui toisena pääsiäispäivänä 1980, siis miltei 
vuosi tuon kesälomamatkamme jälkeen. Se, miksi tulin us- 
koon olisi niin. pitkä tarina että sen selvittäminen veisi toisen 
kirjan verran tilaa, mutta lyhyesti jos asiasta halutaan puhua 
niin syynä tähän oli se, että koko sisäinen maailmani oli 
pirstaleina. Pelkäsin kuolemaa aivan hirvittävästi ja lopulta 
monen vuoden prosessin jälkeen sain sielulleni rauhan. 

Moni on ehdotellut, että olisin tullut uskoon poikani näyn 
ansiosta, mutta voin sen sanoa aivan rehellisesti, että näillä 
kahdella asialla ei ole mitään tekemistä toistensa kanssa, ne 
ovat kaksi täysin erillistä asiaa. Sen voin todellakin vakuut- 
taa, että Todorin eli Aban unella ei ole mitään syy-yhteyksiä 
oman pelastumiseni kanssa. 



Uskoontuloni jälkeen koko maailmankuvani muuttui mo- 
nella tavalla. Aban näkyä en kuitenkaan pitänyt mitenkään 
erikoisena vielä aivan heti uskoon tultuanikaan, vei vasta 
vuoden, puolitoista ennen kuin aloin tajuta mistä siinä voi 
olla kysymys. Asia alkoi valjeta kun rupesin tutkimaan Raa- 
matusta Pohjolan kansoille ennustettuja kohtaloita, ja niitä 
on siellä runsaasti. 

Kirjoitin Aban näyn puhtaaksi mapistani 10.6.1980 eli 
miltei päivälleen vuoden kuluttua siitä kun hän oli näkynsä 
nähnyt. Ja miksikö tein sen, miksi kaivoin nuo paperit esiin? 

Yksinkertaisesti siksi, että satuin lukemaan jostakin leh- 
destä artikkelin, joka toi mieleeni Aban näyn. Ei siihen 
aikaan vielä puhuttu Pohjolan strategisesta merkityksestä 
sillä lailla kuin nykyään, vuonna 1985. Tuolloin asia oli sen 
verran uusi, että se kiinnitti huomiotani. 

Oli silti, vaikka oravaluonne olenkin, aikamoinen ihme, 
että olin säilyttänyt Aban näyn paperit mapissani. Olin hef- 
tannut ne nurkista kiinni toisiinsa. Kirjoitin kaiken puhtaaksi 
ja heitin alkuperäiset roskikseen, teko jota olen sittemmin 
katkerasti katunut. Muistan miten minulle tuli valtava houku- 
tus peukaloida pojan tekstiä mutta en sitä sittenkään tehnyt 
- silti alkuperäiset paperit olisi mukava olla olemassa. 

Asia alkoi muuttua päivä päivältä omituisemmaksi, huo- 
masin kuinka teemasta ruvettiin kirjoittelemaan yhä enem- 
män ja enemmän. Vielä kesällä 1979 kaikki olivat varmaan 
sitä mieltä, että sen rauhallisempaa paikkaa maailmassa ei 
ollutkaan kuin Pohjola, mutta nyt tilanne alkoi selvästi kiris- 
tyä. Aban näky ja erityisesti muutamat asiat siinä alkoivat 
vaivata minua, kuten esimerkiksi sana kyyristellä. Ei tuo sana 
kuulunut pojan sanavarastoon eikä se ollut yleisessä käytös- 



säkään vielä, se tuli poliittiseen sanastoon vasta vuosia 
myöhemmin. Muistan kuinka olisin puhtaaksikirjoitusvai- 
heessa halunnut muuttaa juuri tuon sanan toiseksi, mutta 
onneksi en mennyt tekemään sitä. Mutta kyyristellä... tuo 
sana oli minulla kuin kivi kengässä. 

Olen usein miettinyt, miten Aban näyn olisi käynyt, jos en 
olisi ollut uskossa silloin kun nuo paperit löysin ja silloin kun 
sen ymmärsin. En tiedä, kai mahdollisuudet olisivat olleet 
aika lailla fifty fifty. En tiedä olisinko uskomattomana ruven- 
nut analysoimaan Aban näkyä, siihen aikaan minua olisi 
kiinnostanut vain minun oma urani ennen muita asioita. 
Mutta nyt, kun olin uskossa, minulle avautuivat kaikki mah- 
dollisuudet pojan näyn tutkimiseen, koska se oli luonteel- 
taan hyvin uskonnollissävyinen. 

Asia ei varmaankaan olisi ollut minulle aktuelli. Jotta olisin 
sen suuremmin kiinnostunut siitä, minusta olisi täytynyt tulla 
Neuvostoliiton vihaaja mutta en minä ole koskaan ajatellut 
naapuristamme mitään vihamielistä, en sittenkään vaikka 
olen emigrantti ja vaikka pelko on jatkuvasti alitajunnassani. 
Isä ei koskaan kasvattanut meihin lapsiin venäläisvihaa eikä 
motivoinut lähtöämme sieltä. Isä ei ole kertonut minulle 
lähdön syitä muuten kuin ympäripyöreästi ja totuuden sain 
vasta hiljattain kuulla Neuvostoliitossa käydessäni tädiltäni 
ja se totuus oli järkyttävä. Nyt tätini on jo kuollut. 

Minulla ei ole mitään pahaa sanottavaa neuvostoliittolaisia 
vastaan, minä olen jo toisen polven emigrantti joka on läh- 
tenyt sieltä kaksivuotiaana. Olen sitä paitsi hankkinut mai- 
netta itselleni venäläisenä ja olen jopa herättänyt katkeruutta 
ulkomailla liikkuessani venäläisten emigranttien keskuudes- 
sa, koska en milloinkaan ole ottanut poliittista kantaa. 



Mutta tämä näky, jonka poikani näki, on poliittinen syytös 
ja se minua hämmentää. Kuinka neljä- ja puolivuotiaan 
lapsen suusta voi tulla tällaisia asioita, joista hän ei voi 
minkään järjen mukaan olla mitenkään tietoinen? "Eihän se 
mitään isi, vaikka sä ootkin venäläinen...” 

Kyseessä on profetia, hyvin kantaa ottava poliittisuskon- 
nollinen profetia, siltä se näyttää. Kuten sanottu, en sitä 
tajunnut vielä uskoon tultuani enkä hetkeen sen jälkeenkään 
eikä se vieläkään ole varma asia, mutta... se on alkanut käydä 
toteen! 

Aikaisemmin olin lukenut lehdistä vain lähinnä sen, mitä 
minusta itsestäni oli kirjoitettu, mutta nyt ryhdyin seuraa- 
maan poliittista keskustelua ja rupesin leikkaamaan talteen 
lehtileikkeitä, joissa kirjoitettiin Pohjolan muuttuneesta ti- 
lanteesta. En voinut muuta kuin hämmästellä, kuinka kaikki 
palaset alkoivat loksahdella toisiinsa. Pikkuhiljaa. 

Aluksi pidin Aban profetiaa aivan ainutlaatuisena, mutta 
kun kerroin kokemastani muille uskovaisille, sain kuulla että 
vastaavanlaisia profetioita oli Pohjolan kohtalosta olemassa 
muitakin. 

Siitä lähtien kun olen tajunnut mistä tässä voi olla kysy- 
mys, olen tutkinut Raamattua tutkimasta päästyänikin, olen 
syventynyt Aban profetiaan ja yrittänyt hakea siitä heikkoja 
kohtia. Ihmeekseni olen huomannut, että niitä heikkoja koh- 
tia ei ole, kaikki näyttää vääjäämättä kulkevan siihen suun- 
taan mitä poikani ennusti. Tätä tukevat myös politikkojen ja 
kaiken maailman natokenraalien lausunnot, joita lehdet kil- 
van toistavat. Puhuisivatko korkeat poliitikot ja tärkeissä 
asemissa olevat upseerit pötyä, suoraan sanoen sontaa? 
Minä kieltäydyn uskomasta sitä samoin kuin kieltäydyn 



uskomasta sitä, että arvovaltaiset lehdet viitsisivät painattaa 
sivuilleen hölynpölyä. 

On vuorenvarma asia, että Jumala tänäänkin ilmoittaa 
ihmisille profetioita, ja uskovaisten velvollisuus on tutkia 
ovatko nämä profetiat Jumalasta vai eivät, eikä suinkaan 
yrittää todistaa jotakin oikeaksi. Juuri tässä on suurin henki- 
nen paineeni ollutkin, paine joka ei ole jättänyt minua 
hetkeksikään rauhaan: onko Aban profetia Jumalasta vai ei? 
Ja jos se on, silloin on kysymys monen kansan kohtalosta ja 
kuka ties miljoonien ihmisten hengestä - mutta ennen kaik- 
kea kuitenkin pelastumisesta. 



KOLME NÄKIJÄÄ 


Viktor ja poikansa Todor (eli Aba) sekä Sainia Honkonen muodos- 
tavat tämän kiijan keskeiset henkilöt. Viktor todistaa sen, minkä 
Aba kertoi 9.6.79. Saima kertoo nähneensä koko tapahtuman 
näkynä. 


Tämä SINETTI-kirja rakentuu kolmen henkilön varaan. Nämä todista- 
vat toisistaan erilaisilla kertomuksillaan. Kyseiset henkilöt eivät ole 
voineet yhdessä suunnitella tätä juttua. 

Heidän kertomuksensa ovat syntyneet eri tavalla, osin eri ja osin 
samoissa paikoissa, täysin toisistaan riippumatta. Näistä muodostuu 
kertomus, jollaista en ole ennen kuullut enkä lukenut. 

Minä, ISÄ, VIKTOR KLIMENKO, olen omin korvin kuullut, 
nähnyt ja kirjoittanut muistiin sen, minkä kuulin neljä ja puoli 
-vuotiaalta TODOR-pojaltani 9.6.1979 klo 22.15 Lausannessa, Sveit- 
sissä. 

Kirjoittaessani sen käsin pienille paperilappusille en pitänyt sitä 
profetiana. Minusta se oli vain käsittämätön juttu - siksi kai merkitsin- 
kin sen muistiin. 

Samalla olen kertonut ne tapahtumat, jotka olivat ikään kuin kehys 
tuolle poikani kertomukselle. Missä olimme, mitä teimme, minkälaiselta 
siellä näytti. Tämä on minun osuuteni, todistaa tapahtumista. Olen siis 
yksi todistajista. 

Myös kolmas ratkaiseva henkilö, SAIMA HONKONEN, on todista- 
ja. Hän on sitä hyvin erikoisella tavalla. Siksi tämä SINETTI-kirjanen 
on syntynyt. 

Minä olen todistaja hänen kertomukselleen, vaikken ollut koskaan 
aikaisemmin edes nähnyt häntä. Mitä hän kertoi, on edelleenkin 



inhimillisesti ajatellen käsittämätöntä. Tästä syystä se väistämättä siir- 
tyykin uskon alueelle. 


SISAR HONKONEN ILMESTYY 

Saima Honkonen ilmestyy Viktorin elämään kiusallisen myöhään, 
vasta kun En voi enää vaieta on jo julkaistu ja myyty loppuun. 
Viktor väsyy kinasteluun, ja tulee lopulta vakuuttuneeksi. 


EN VOI ENÄÄ VAIETA julkaistiin juhannuksena 1985. Siitä kohistiin 
ja kirjoitettiin hyvinkin paljon. 

Lahdessa oli saman vuoden lokakuussa meneillään evankeliointikam- 
panja ”Salpausselällä tuulee” Pääpuhujana oli Emmanuel Minos Nor- 
jasta. Olin mukana kokouksessa 12. lokakuuta. Osuudekseni oli tuossa 
kokouksessa merkitty muutama laulu ja lyhyt todistuspuheenvuoro. 

Kuten tavallista, ennen kokouksen alkua monet toivat kirjalliset 
esirukouspyyntönsä kokouksen juontajalle. Hän selaili saamiaan kirjei- 
tä. Sitten hän kääntyi puoleeni ja ojensi minulle kirjekuoren, joka oli 
osoitettu minulle. Avasin sen ja luin: 

” Viktor Klimenko 

EN VOI VAIETA -kirjasen johdosta . 

Se on suurta armoa , että perheessä , jossa 
ei puhuta lapsille lasten parhaasta ystä- 
västä, saa näin suuren sanoman välittäjänä 
olla. Hänen oli se puhuttava. Katselin koko 
matkan ja poikasen eleet sekä sanoman, hänen 



nimensä näin kuin taulussa Todor ja kirkkain 
kirjaimin AbA, kyselin kenen on tuo sievä poi- 
kanen kun nimi viittaa ei suomalainen nimi. 
Kiinnostaako kuulla enempi? 

( Alla oli puhelinnumero.) 

Olin hämilläni erikoisesta kirjeestä ja tietysti uteliaskin. En kuiten- 
kaan soittanut tälle henkilölle sinä iltana enkä kahteen viikkoon, sillä 
matkustin seuraavana aamuna Ruotsiin ja Norjaan kokouskierrokselle. 
Vasta sieltä palattuani soitin saamaani puhelinnumeroon. 

Puhelimeen vastasi nainen, jolle esittelin itseni. Hän puolestaan kertoi 
olevansa 74-vuotias Saima Honkonen. 

Sitten hän aloitti laajan kertomuksen uskoontulostaan, missä seura- 
kunnassa hän käy, kuka siellä on paimenena ja millainen tämä on. 
Tämän jälkeen hän siirtyi kertomaan asiasta, josta oli kirjeessä luvannut 
kertoa. Tarina rönsyili ja toi mitä hämmentävimpiä asioita esille. 
Mieleeni nousi ajatus, ettei tuo 74-vuotias mummeli enää oikein ollut 
elämän realismissa kiinni. Muisti teki varmasti kuperkeikkoja ja mieli- 
kuvitus lensi. Mummeli oli siis niinsanotusti hömpsähtänyt ja kenties 
kaipasi päästä julkisuuteen. 

Pyysin Saima Honkosta kuitenkin kirjoittamaan kaiken paperille ja 
lähettämään sen minulle. Saima kuitenkin kieltäytyi kohteliaasti siitä ja 
vetosi huonoon näköönsä sekä käsialaansa. Ehdotin että hän sanelisi 
kaiken ääninauhalle. Kiinnitin huomioni siihen, kun hän lupasi kopioi- 
da sen minulle, mutta silloin olin ymmärtävinäni, että vanhus tarkoitti 
ääninauhalle puhumista. 

Näin sain puhelun päättymään. Toivotin vanhukselle Jumalan run- 
sasta siunausta ja jäin odottamaan äänitettä. 

Muutaman viikon kuluttua posti toi tuon odotetun kasetin. Menin 
työhuoneeseeni, laitoin kuulokkeet korvilleni ja kasetin soittimeen ja 



istuin nojatuoliini kuuntelemaan. Olin pettynyt kun kasetilta kuului 
Saima Honkosen uskoontulokertomus henkikastetta ja yksityiskohtia 
myöten. Vasta kasetin toisella puolella oli se, jota olin jännittyneenä 
odottanut. 

Korviini kantautui rauhallinen ääni, joka kertoi merkillisestä näystä 
ja vielä merkillisemmästä ulkomaanmatkasta. 


SAIMA HONKOSEN NORJA-ILMESTYS 

Saiman itsensä kertomana. 

Luin Sanaa , Danielia, "Herra, kiitos Sanastasi jota minulle 
lukiessani annoit. Se on valtava sana. Herra, tässä olen, pyhitä 
minut. " 

Nyt näky, jonka minä sain nähdä 19.5.1979 ja jatko 
9.6.1979. 

Laskin kirjan pois kädestäni. Tunsin miten minua hengessä 
vietiin pohjoiseen, ylös korkealle vuorelle, tunturin laelle Nor- 
jan ja Venäjän rajalle. Seisoin siellä ja katselin. 

Eteeni tuli kaksi miestä, toinen oli venäläinen upseeri ja 
toinen oli norjalainen mies venäläiset vaatteet päällään. Vilpil- 
linen, ylpeä katse loisti hänen silmistään. Minä ajattelin : - Oi 
Herra! 

Venäläinen upseeri puhui minulle mitä he aikoivat tehdä 
kun saavat käskyn. Katsellesani siinä näin alhaalla kaksi ovea. 
Kysyin tuolta upseerilta : - Mitä tuon pienemmän oven takana 
on? Mitä se sisältää? Mitä siellä oikein on? Hän sanoi: - Musta 
kuolema 



Minä sain hengessä tuntea, että se oli täynnä ammuksia. 
Sitten minä kysyin : - Mitä on tuon leveän ja korkean oven 
takana? Sieltä tuli ulos helikoptereita, Ajattelin: Tämä on sitten 
se yksi väline muun muassa, jolla aiotte sitä hävitystä tehdä. 
Vielä siinä katsellessani näin paikoilleen asetettuja tykkejä. Ne 
oli naamioitu. Niiden ylle oli vedetty kenttävihreä pressu. Joka 
pressun alla, tykin takana oli kaksi miestä valmiina ampu- 
maan. 

Näkyvillä oli vain tykin piippu, noin 25 senttimetriä. Piipun 
kohdalla, siinä Ruotsin rajan puolella oli ruotsalaisia. Ne 
kyykki siinä. Kumarteli ja kyyristeli. Yksi heistä, joka oli 
etummaisena, kumarteli niin, että pää oikein polviin asti osui. 
Suuren mahdin edessä kumarteli 

Käännyin tuon upseerin puoleen ja sanoin: - Yhtään am- 
musta ei lennä tuonne, sillä Jumala on taivaassa ja sanoo 
viimeisen sanan. Hänen sallimattaan ei lennä yhtään ammusta. 
Hän on Kaikkivaltias ja pitää hallitusta maailmassa. 

Sitten minua vietiin hengessä alas keskelle Suomea. Seisoin 
siinä kasvot länteen päin. Takanani kuului kovaa kolinaa, 
sellaista ryskettä. Käännyin katsomaan mitä siellä on, ja mistä 
oikein aiheutui tuo jyrinä ja kolina. Näin että tankkeja tuli 
perättäin itärajan takaa. Asetuin niitten eteen nostaen käteni 
pystyyn ja näyttäen merkkiä, että pitää pysähtyä. Kun ne 
pysähtyivät siihen niin kysyin: - Mitä tämä on ja mikä on 
meininki ja asia kun tällä tavalla tulette Suomen maan poikki? 
Tankin sivuikkunasta pisti mies päänsä ulos ja sanoi: 
- Keskellä Norjaa on N A TO:n varasto. 

Sanoin että ei ole, enkä ole kuullut että olisi. En ole lehdistä 
lukenut enkä radiosta kuullut, että NATO.lle olisi luvattu 
mitään varastopaikkaa Norjasta. Sama mies sanoo minulle: 



- Saatte kuulla, että se tulee . 

Niin ne lähti menemään siitä ohi. Oi, minkä jäljen ne jätti. 
Voi, mikä runneltu jälki oli Norjassa, kun katselin sinne. Ei 
yhtään elävää ihmistä. Kaikki rakennukset oli hajalla ja maa 
oli kuin kynnetty aina mereen asti. Ei yhtään elävää. Kaikki oli 
suurina ja pieninä kappaleina tankkien jäljiltä. Voi - hautoja, 
hautoja, kumpuja, ristejä... Julmaa katseltavaa. 

Näyn mentyä ohi minä olin äärettömässä surussa. Minä 
aivan vapisin ja kaikki voima oli minusta kadonnut kun olin 
katsellut sitä. Olin monta aikaa sairaana nähtyäni tuota 
kauhistusta. Huusin Herran puoleen. Niin, kenenkäs puoleen 
sitä voi huutaa. Koetin huutaa armoa : - Herra, armahda vielä 
Suomen kansaa ja Norjan kansaa. Voi Herra kun minä katson 
sitä jälkeä mikä siellä oli, Herra armahda vielä. Siirrä vielä 
tuomiosi vaika olemmekin syntisiä. Herra armahda vielä! 


SAIMA HONKOSEN 
ERIKOINEN ULKOMAANMATKA 

Saima kulkee näyssä Klimenkon perheen matkan Ranskasta Sveit- 
siin kesäkuun yhdeksäntenä vuonna -79. Hän näkee Aban menevän 
nukkumaan ja nousevan istumaan kertoakseen mitä näkee silmiensä 
edessä tapahtuvan. Viki säikähtää, että kaikki on vain härskiä pilaa 
ja alkaa tutkia, mitä Saiman kertomuksen taustalla on. 


Nyt on kulunut sitten 21 päivää tuosta näystäni. Siihen 



täytyikin kulua se aika, koska tällä välillä käytiin se henkien 
sota, se taistelu, jossa täytyi huutaa Herran puoleen yötä 
päivää. 

On siis koittanut se yhdeksäs päivä kesäkuuta, ( Huom . 
Sama päivämäärä, jona Aba näkee näyn Lausannessa, Sveit- 
sissä, ) Jo aamusta minulla oli sellainen tunne, että jotain tulee 
Herralta, Niinpä alkoi kuuluakin. Ensin kuulin sanan Sveitsi, 
Sveitsi. Kyllä minä tiedän, tuolla Keski-Euroopassa on sellai- 
nen kaunis maa, aivan kuin postikortissa. Tätä sanaa kuului 
sinä aamupäivänä monta kertaa tietyin aikavälein. En seuran- 
nut oliko se tunnin välein. Sitten kuulin aivan selvästi sanan 
Lausanne. Sana Lausanne sanottiin aivan selvästi minulle. 

”Oi Herra, minä kuulin tuon sanan Lausanne. Mitä se on, 
sitä en tiedä, mutta sinä Herra sen tiedät. Herra jos pyytelet 
minua rukoilemaan sen paikkakunnan puolesta, niin siunaa 
sitä. Siunaa niitä ihmisiä ja sen maan elämää. Sinulla on 
kaikki valta, siunaa heitä. ” Näin rukoilin. 

Olin vielä heikkona monen päivän paastosta ja rukoustaiste- 
lusta. Tunsin itseni heikoksi ja otinkin lasillisen teetä ja menin 
pitkälleni vuoteeseen. Kello oli silloin neljätoista kun minua 
vietiin hengessä toiseen maahan. Kaksi enkeliä tuli noutamaan 
minua tuolle matkalle. Henkeni erosi ruumiistani. Lähdin ulos 
rintakehän kolmiosta jossa kylkiluut yhtyvät. 

Minut vietiin Ranskaan. 'Herra, tämä on Ranska ” totesin 
kun laskeuduin maahan. Näin verannan jolle astuin. Siinä oli 
pyöreä pöytä, jonka ympärillä aterioitiin. Lapsiakin oli aterial- 
la. Lasten välissä hyöri iso elukkakin, koira. Tuolitkin olivat 
niin suuria, että lapset aivan upposivat niihin. Ruokailun 
jälkeen ryhdyttiin suunnittelemaan matkareittiä. Pöydälle levi- 
tettiin kartta josta katsottiin matkareittiä. Totesin että karttaa- 



hän siinä tutkitaan. Minäkin katsoin sitä. Sitten tehtiin päätös 
matkareitistä. Sitten pakkauduttiin autoon, joka oli vaalea. 

Alkumatka näyttikin sujuvan oikein mukavasti. Iloisesti 
keskusteltiin ja mieli oli korkealla. Suuntana oli Sveitsi ja 
Lausannen kaupunki Matkan varrella noustiin pois autosta 
juotavaa saamaan. Menivät ravintolaan saamaan ruokaa ja 
juomaa. Minä en seurannut heitä ravintolaan josta kuului 
musiikkia, vaan jäin odottelemaan auton vaiheille. 

Kun he tulivat ulos, mies otti kuvia. Siinä alempana oli 
kaunis valkea kaarisilta. Sitä kuvattiin Seutu oli vehmasta. 
Lähellä oli arkisempi silta, siitä mentiin yli Kierrettiin mäen 
niemeke, sieltä avautui laaja asutusalue, jossa oli paljon 
rakennuksia. Tämän jälkeen tuli metsäinen taival Näin matka 
jatkui. 

Loppumatka ei enää ollutkaan sellaista leppoisaa ja muka- 
vaa . Syntyi sellaista känää ja pahaa mieltä autossa olijoiden 
kesken. Mieshahmo, joka ajoi, näytti hyvinkin taipuvaiselta 
mykkäkouluun Juoksinkin katsomaan auton ikkunasta, min- 
kä näköiset on miehen kasvot tuossa tilassa 

Matka jatkui ja saavuimme perille, sinne määränpäähän. Oli 
laakea piha, johon se auto saapui. Minä katselin, se oli oikein 
laakea Olin koko ajan ollut hengessä mukana Samalla 
tavalla kuin siellä verannalla, matkan aikana ja täälläkin 
seuraan kaikkea määrätyn matkan päästä. Niin kuin autoakin 
seurataan. 

Hengessä olin mukana aina määränpäähän saakka mihin 
oltiin matkalla. Talon edessä oli iso piha ja sen eteen pysähtyi 
tämä vaalea auto. Siellä heidät otettiin vastaan suurella ilolla. 
Muutama askel rapussa ja niin mentiin ovesta sisään huonee- 
seen. Oikealla oli pestyjä astioita kumossa. Huoneessa oli isot 



ikkunat ja pitkänomainen pöytä. Naiset istuutuvat vastakkain 
pöydän päähän. Heillä oli edessään juotavaa. 

Ilta oli kuitenkin jo pitkällä ja lasten oli aika mennä 
nukkumaan. Isä vei lapset nukkumaan. Huoneessa johon 
mentiin oli ovi vasemmalla puolella. Ja siellä oikealla seinällä , 
oikean käden seinällä oli sänky , sängyt... Ja lapset menivät 
siihen. Pienempi poika meni alemma ja isompi ylemmä. Isompi 
nukkui kohta. Alla pienempi nousi istumaan. Hän ei voinut 
nukkua kun oli sellainen asia puhuttavana. Huone oli kovin 
hämärä ', koska verhot oli vedetty alas. 

Noustuaan istumaan poika alkoikin puhua. Isäkin kuuli ja 
ihmetteli, mitä se poika oikein puhelee itsekseen. Tottakai 
poika puhui. Minäkin oikein ihmettelin, miten hän löysi sellai- 
sia sanoja. Ihmettelen yksinäni monta kertaa, että ei sen 
ikäisellä lapsella ole sanavarasto niin rikas kuin hän tuossa 
puhui. Herra, Herra puhutti lasta. Käytti lasta tuon valtavan 
profetian puhumiseen. Kun minä katselin tuota lasta, niin 
kasvojen vasemmalle puolelle ilmestyivät kultaiset kirjaimet. 
Kolme kirjainta : iso A, sitten b ja A - Ab A. Ne loistivat ja 
säteilivät kirkkaina. Siinä poika kertoi sitä, mitä Herra hänellä 
puhutti. Ihmeellisiä sanoja hän löysikin kun hän puhui. Nuo 
kolme kirjainta olivat koko sen ajan kasvojen vieressä, kun 
hän puhui. 

Kun poika lakkasi puhumasta ja kallisti päänsä tyynylle niin 
kirjaimetkin hävisivät. Isä kävi hakemassa paperia ja koetti 
kirjoittaa muistiin sen minkä poika puhui. Hänellä heräsi 
uteliaisuus niitä valtavia asioita kohtaan mitä poika oli puhu- 
nut. Ihmeellistä se olikin lapsen suusta kuulla, mitä siellä 
pohjoisessa tapahtuu sitten kun Herra sen sallii. Ihmeellisesti se 
poika puhuikin: - voi että kun norj alainenkin oli kuin venäläi- 



nen. Pukeutuu venäläisen vaatteisiin. Ja sitten ne ruotsalaiset 
kyykkii ja kyyristelee siinä maansa rajalla, omalla puolella, 
pyssyjen vaiheilla. Tällainen näky on ihmeellinen lapsen suus- 
ta . 

Voi, voi Herra! Minä seisoin siinä määrätyn matkan päässä 
siitä pojan vuoteesta ja katselin kun isä kyykkysillään oli pojan 
vieressä. Siinä takana minä seisoin. Kun se asia tuli kirjoitet- 
tua, poika vaipui nukkumaan. 

Sanoin: 'Herra, siunaa pientä profeettaa. Hän sai puhua 
ulos suuren sanoman, suuren profetian. Herra siunaa pientä 
miestä. Nuku pieni Ab A, Herran oma. Sinä pieni Herran oma, 
nuku rauhassa. Olkoon unesi suloista ja vahvistavaa. Näin 
toivottaa sinulle yksi vanha täti, jota et ole koskaan nähnyt. 
Nuku hyvin ja kasva suureksi ja terveeksi omalle oksallesi. ” 

Sitten palasin koti-Suomeen ja omaan kehooni. Olin hyvin 
väsynyt ainakin kolme päivää. Heräsi ajatus, että pitäisi puhua 
tämä kaikki kasetille, kuten sitten teinkin. 


VIKTOR ALOITTAA TUTKIMUKSET 

Pienet ärsyttävät erot ”En voi enää vaieta” -kiijassa ja Saiman 
tarinassa alkavat häiritä Viktoria. Selvitystyö alkaa kääntää vaakaa 
loppujen lopuksi kuitenkin Saiman suuntaan. 

Kasetti oli päättynyt. Istuin tuolissani pitkän tovin. En kertakaikkiaan 
tiennyt mitä edes ajatella. Olin enemmän kuin ymmällä. Koetin saada 
ajatukseni kokoon. En tiennyt, miten asiaan pitäisi suhtautua. 

Sitten hahmottui ensimmäinen ajatus. Joko kaikki tämä kuulemani 



on Jumalasta tai sitten se on härskiä pilaa. Päätin ottaa selville asian 
todellisen perän. 

Ensimmäiseksi luin EN VOI ENÄÄ VAIETA -kirjan hyvin tarkkaan 
uudelleen, jopa muutamaan kertaan. Katsoin myös valokuvat ja panin 
kaiken mieleen. Kuuntelin myös saamani kasetin useaan kertaan. 
Äänite muistutti melko tarkkaan kirjan kuvausta ja valokuvia. 

Ensimmäinen johtopäätökseni oli, että mummon mielikuvitus oli 
sekoittanut asiat täysin. Hän oli tietysti lukenut alkuperäistä kiijaa ja 
jälkikäteen sitten muka profetoinut. Ei kai hän muuten olisi ottanut 
yhteyttä minuun kirjeellä, jossa lupasi tarkempaa selvitystä poikani 
näystä. Ihmettelin vain, ettei hän ollut ilmoittanut itsestään aikaisem- 
min. 

Mietittyäni asiaa jonkin aikaa päätin tarttua aluksi tuohon kasettiin. 
Saima oli sanonut puhelimessa, että hän kopioisi minulle tarinansa. 
Hänellä oli siis olemassa alkuperäinen kasetti. Soitin hänelle ja aloin 
kysellä hieman tarkemmin tuosta alkuperäisestä kasetista. Kysyin mil- 
loin hän oli sen äänittänyt ja voisinko minä saada sen nähtäväkseni. 
Saima muisteli äänittäneensä kaiken hyvinkin pian tuon tapahtuman 
jälkeen vuonna 1979. Hän lupasi toimittaa tuon alkuperäisen kasetin 
minulle. 

Vein kasetin asiantuntijalle, kasettimerkin maahantuojalle. Tämä 
antoi lausunnon, ettei kyseistä kasettimallia edes ollut vuonna -79. 
Tämä malli oli paljon tuoreempi kuin mummon näkyvuosi. 

Olin siis saanut Saiman heti tuoreeltaan kiinni! Asenteeni häntä 
kohtaan ei ollut enää lempeä. Suuttumukseni kasvoi puhelimessa, kun 
mummo ei tinkinyt tuumaakaan puheistaan vaikka esitin maahantuojan 
lausunnon. Selitykseksi hän kertoi, että se alkuperäinen oli saattanut 
mennä jollekin toiselle, kun hän oli niitä kopioinut muutamia kappalei- 
ta. Minä olin siten saanut vain kopion, jota hän oli itsekin pitänyt 
alkuperäisenä. 



Saima tarjoutui kuitenkin hankkimaan todistajaksi sellaiset ihmiset, 
jotka olivat kuulleet hänen kertomuksensa ennen kirjani ilmestymistä. 

Hän saikin kolme todistajaa. Nämä vakuuttivat, että olivat kuulleet 
näyn Saiman kertomana jo vuosia ennen kirjaani. Järvisen pariskunnal- 
ta sain seuraavan todistajanlausunnon kasetille äänitettynä: "Voimme 
todistaa ehdotonta totuutta noudattaen, kun sanomme, että sisar Saima 
Honkonen kertoi tästä näystä meille joulukuussa 1983.” 

He olivat siis kuulleet sen kaksi vuotta ennen kiijan ilmestymistä. 
Kolmaskin henkilö antoi lausunnon, mutta oli niin arka, ettei halunnut 
sitoutua mihinkään. Tämä pahoitti kovasti Saiman mielen. Siispä 
minäkään en mainitse muuta kuin että kyseessä oli Airi T. Lahdesta. 
Soitin hänelle saadakseni selvityksen. Tutkimustyöni jatkui. Kävin 
kirjeenvaihtoa ja puhelinkeskusteluja Saiman kanssa. 

Saiman periksiantamattomuus rupesi pehmentämään minua pikku 
hiljaa. Menin vielä kerran kohta kohdalta kirjassa kerrotut asiat läpi ja 
vertasin niitä huolellisesti Saiman antamaan äänitteeseen. Aloin etsiä 
kertomusten erovaisuuksia ja syitä niihin. 


MIKSI, MITEN JA JOS? 

Viktor joutuu vastaamaan itselleen tuhanteen ja yhteen kysymyk- 
seen. Miksi Saima nyt vasta ottaa häneen yhteyden? 


Miksi Saima Honkonen ei ottanut minuun aikaisemmin yhteyttä? 

Hänen oman kertomuksensa mukaan "Herra ei kehottanut häntä” 
eikä hän sen vuoksi lähtenyt ottamaan selvää, kuka ja ketkä olivat ne 
henkilöt, jotka hän oli kertomuksensa mukaan Ranskassa nähnyt ja 



joita hän oli hengessä seurannut Sveitsiin. 

Saima Honkonen ei tuntenut näkemiään henkilöitä. Hän ei myös- 
kään seurannut julkkisten edesottamuksia, ellei se suoranaisesti koske- 
nut seurakunnan toimintaa. Tästä syystä häneltä jäi huomioimatta 
kirjoittelut lehdissä EN VOI ENÄÄ VAIETA -kirjasesta. Asia tuli 
ajankohtaiseksi vasta silloin, kun hänen tuttavansa Airi T. toi hänelle 
tuon kirjan luettavaksi. Hän halusi näyttää kirjan Saimalle, koska oli 
löytänyt siitä tämän jo paljon aiemmin hänelle kertoman näyn. 

Saima luki senja ymmärsi, että oli koittanut aika ottaa yhteyttä kirjan 
tekijöihin ja tutustua perheeseen, josta hän oli tuon näyn nähnyt. 

Miten ihmeessä Saima Honkonen oli pystynyt selostamaan tapahtu- 
mat kasetille niin tarkkaan lukematta ensin tuota kirjaa. Todistajalau- 
suntojen mukaan se oli äänitetty ennen vuotta 1983, kun taas kirja 
ilmestyi vuonna 1985. 

Entä jos Reijo Ikävalko olisikin kirjoittanut kirjan toisella tavalla? 
Miten olisin silloin suhtautunut asiaan? Miksi Saiman kuvaus muistut- 
taa niin paljon Ikävalkon kirjoitusta? 

Muistan hyvin Ikävalkon suorasukaisen ilmoituksen puhelimessa 
hänen selvitettyään kirjan rakenteen. "Aloitan kuvaamalla lähtönne 
Ranskasta ja jatkan sitten sen mukaan kuin matkanne etenee aina näyn 
näkemiseen saakka.” Reijolle asia oli selkeä, vaikka minulla ja muis- 
taakseni Jussi Niinisellä olisi ollut hieman toisenlainen näkemys kirjan 
alusta. Mutta Reijon tinkimättömyys tässä asiassa oli erityisesti jäänyt 
mieleeni. 

Kirjaan tulevien kuvien määrä oli supistettu painokustannussyistä. 
Siitäkin määrästä tingittiin vielä osa pois ennen painatusta. Sitäkin 
suuremmalla syyllä hämmästelen sitä, että juuri ne kuvat tulivat kirjaan 
jotka tukivat Saiman kertomusta. Toisaalta se kyllä herättää kysymyk- 
sen, onko tässä sittenkin vilppiä. Lähempi tutkiminen ja vertailu toi 
kuitenkin esille hämmästyttäviä asioita. 



EROT JA YHTÄLÄISYYDET 


Viktor kerää kohta kohdalta kaikki eroavaisuudet En voi enää 
vaieta -kiijan ja Saima Honkosen näyn välillä. 


Vertailu En voi enää vaieta -kirjan ja Saima Honkosen näyn kanssa 
vaikuttaa ensialkuun hieman sekavalta, koska kaikki asiat eivät kulje 
täsmälleen samassa järjestyksessä. Lukija voi tietysti tehdä omia vertai- 
luja kertomusten välillä. Olen numeroinut ne tapahtumat joista kumpi- 
kin puhuu, mutta toisistaan poikkeavalla tavalla. 

Ne asiat, joista toinen osapuoli ei kerro, mutta jonka todistajana itse 
olen, on painettu puolilihavalla. 

1. EROAVAISUUS 

Kumpikin kertoo samasta tapahtumasta. Päivämäärät ja paikat ovat 
samoja, samoin henkilöt. Kertomukset ovat kuitenkin ratkaisevalla 
tavalla erilaisia. Jos siis Saima Honkonen olisi kopioinut kertomuksensa 
En voi enää vaieta -kirjasta, olisi se todennäköisesti muistuttanut 
enemmän kirjan tekstiä. 

Se mikä En voi enää vaieta -kirjassa jää kertomatta ja jonka Saima on 
ikään kuin keksinyt, sen pystyn minä todistamaan oikeaksi. Mistä 
Saima on sen saanut tietää, sitä en ymmärrä. En nähnyt häntä missään: 
En nähnyt häntä Ranskassa karttaa katsellessamme puhumattakaan 
siitä, että autolla ajaessamme olisin nähnyt hänen lentävän sen rinnalla. 

2. EROAVAISUUS Ranskasta lähteminen. 

En voi enää vaieta -kirjassa kuvataan aamutoimet melko suppeasti. 
Tarkkoja kellonaikoja ei manita, eikä ympäristöä kuvailla. 

Saima taas kertoo huomattavasti yksityiskohtaisemmin aamutoimis- 



ta. On otettava huomioon, että nämä tiedot hän on voinut lisätä 
katsomalla valokuvaa. Tosin kuvan selostuksessa puhutaan aamiaisesta 
ja Saimahan ”saapui” paikalle vasta iltapäivällä kello neljätoista. 
Kuvasta hän on voinut päätellä joitakin asioita sanoessaan: ”Näin 
verannan jolle astuin.Siinä oli pyöreä pöytä jonka ympärillä aterioi- 
tiin. Lapsiakin oli aterialla. Lasten välissä hyöri iso elukkakin, koira. 
Tuolitkin olivat niin suuria, että lapset aivan upposivat niihin.” 

Ruokailun jälkeen ryhdyttiin suunnittelemaan matkareittiä. Pöy- 
dälle levitettiin kartta, josta katsottiin matkareittiä. Totesin, että 
karttaahan siinä tutkitaan. Minäkin katsoin sitä. Sitten tehtiin 
päätös matkareitistä.” 

En voi enää vaieta -kirjassa ei puhuta mitään kartan tutkimisesta 
pöydän äärellä, eikä siitä, että sen jälkeen pakkauduttiin autoon, josta 
Saima myöhemmin mainitsee. 

Muistan hyvin tuon tapahtuman, sillä päätöksen teko Sveitsiin 
lähdöstä ei ollut helppoa. Meillä oli jo koti-ikävä ja Lausanneen 
poikkeaminen olisi tehnyt satojen kilometrien lenkin. Tästä syystä hain 
autostamme kartan, levitin sen pöydälle ja laskimme tarkkaan kuinka 
suuren lenkin se tekisi reittiimme. Mutta Lausannessa asui vaimoni 
ystävätär, joten päätimme sittenkin lähteä. 

3. EROAVAISUUS Viktorin auton senhetkinen merkki selviää. 

En voi enää vaieta: ”Siitä on jo sen verran aikaa, etten enää muista millä 
autolla olimme liikkeellä, mutta se oli joko harmaa Volvo 343 tai 
keltainen Volkswagen Golf.” 

Saima: ”Sitten pakkauduttiin autoon, joka oli väriltään vaalea.” 

Saimalla oli selvä kuva siitä, mikä auto se oli, meillä ei. Keskusteltu- 
ani autoasiasta hänen kanssaan sain tarkemman selvityksen. Ennen 
kaikkea hän muisti, ettei se ollut missään tapauksessa keltainen vaan 
vaalean harmaa. Pyysin kiijanpitäjääni tarkistamaan minkä auton olin 



omistanut siihen aikaan. Vastaus oli selvä: ”Et omistanut Golfia vielä 
silloin.” Toisin sanoen automme oli siis harmaa Volvo. 


4. EROAVAISUUS Sillat 

En voi enää vaieta: ”Eteenpäin oli kiire ja ajoin niin nopeasti kuin 
suinkin, mutta aivan turhista asioista alkoi tulla kränää. Olisiko pitänyt 
pysähtyä syömään tuohon vai tuohon paikkaan.” 

Saima: ”Alkumatka näyttikin sujuvan oikein mukavasti. Iloisesti 
keskusteltiin ja mieli oli korkealla. Suuntana oli Sveitsi ja Lausannen 
kaupunki. Matkan varrella noustiin pois autosta juotavaa saamaan. 
Mentiin ravintolaan saamaan ruokaa ja juomaa. Minä en seurannut 
heitä sisälle ravintolaan josta kuului musiikkia, vaan jäin odottele- 
maan auton vaiheille. 

Kun he tulivat ulos, mies otti kuvia. Siinä alempana on kaunis 
valkea kaarisilta. Sitä kuvattiin. Seutu oli vehmasta. Lähellä oli 
arkisempi silta, siitä mentiin yli. Kierrettiin mäen niemeke, josta 
avautui laaja asutusalue, jossa oli paljon rakennuksia. Tämän 
jälkeen tuli metsäinen taival. Näin matka jatkui.” 

En voi enää vaieta -kirjassa ei mainittu sitä, että olisimme pysähtyneet 
syömään tai juomaan, puhumattakaan että olisi kuvailtu sen laajemmin 
matkatapahtumia. Vaikka otin tuosta paikasta valokuvia, niitä ei kirjaan 
tullut. Siitä huolimatta Saima kuvailee paikkaa hyvin täsmällisesti. Siitä 
ovat todisteena juuri nuo valokuvat. Tosin Saima ei ääninauhalla kerro 
tapauksesta sen enempää kuin että noustiin pois juotavaa saamaan. Kun 
sitten salapoliisi- Vikinä pyysin tarkempaa selvitystä paikasta, johon 
pysähdyimme, sain vanhalta ihmiseltä niin tarkan selonteon, etten 
voinut muuta kuin ihmetellä. Tuskinpa olisin edes uskonut, ellei noita 
valokuvia olisi ollut. 

Me päätimme tosiaankin jonkinlaisen kränän jälkeen pysähtyä jo- 



honkin ravintolaan syöttämään ja juottamaan poikia. Löysimme tuon 
kauniin näköalapaikan, jolle seisahduimme. Menimme ravintolaan, 
mutta ruokaahan sieltä ei saanut, koska ranskalaisen tavan mukaan 
keittiö on kiinni siihen kellonaikaan. 

En muista saimmeko sämpylöitä vai emme, mutta sen muistan, että 
juotavaa ostimme. Erityisesti pullojen muoto jäi minulle mieleen. 
Saimakin sanoi, että noustiin juomaan. Sitten päätimme hieman 
jaloitella ja valokuvata ympäristöä. Teimme sellaisen kävelypatikan 
vanhan sillan yli, jolla ei enää ollut liikennettä. Saima lienee tarkoittanut 
juuri tuota siltaa käyttäessään ilmausta "arkisempi silta". Kovin 
arkiselta se näyttikin, tuo harmaa riippusilta, uuden valkean kaarisillan 
vierellä. Maisemat olivat mahtavat sillalta katsottuna, koska ne johtivat 
syvän rotkon ylitse. Minua ja poikia oikein huimasi kun ylitimme tuota 
vanhaa riippusiltaa ja palasimme takaisin uutta kaarisiltaa myöten. 

5. EROAVAISUUS Aikataulu 

En voi enää vaieta: "Samana iltapäivänä olimme kuitenkin perillä, 
väsyneinä ja monta tuntia sovitusta myöhässä. Majapaikka oli, kuten 
sanottu, Lausanne. Kumma kyllä kireä tunnelma ei haihtunut koko sinä 
iltana. Minä olin pitkävihainen ja mökötin.” 

Saima: "Kello oli silloin neljätoista kun minua vietiin hengessä 
toiseen maahan. Minut vietiin Ranskaan." 

En voi enää vaieta -kirjasta ei löydy tarkkoja kellonaikoja. Siinä 
sanotaan vain, että olimme iltapäivällä tulleet perille. Todellisuudessa 
olimme iltapäivällä vielä Ranskan puolella ruokaa hankkimassa. Vali- 
tettavasti ravintolan keittiö oli juuri iltapäivällä kiinni. Saima merkitsee 
omassa kertomuksessaan hyvin tarkan ajan, jolloin hän siirtyi Ranskan 
maalle. Se oli kello neljätoista. 

Alussa tuo tieto oli mielestäni täysin väärä. Olin puhunut Ikävalkolle 
aamusta, ja hän oli merkinnyt kirjaan lähtöhetkeksemme juuri sen. Sain 



asian kuitenkin selvitettyä. Olimme tuona päivänä hyvän muusikkoys- 
täväni Pierre Llinaresin perheen luona. Hänen suomalainen vaimonsa 
Marjatta, joka on lähtöisin Rovaniemeltä, toimii matkailualalla. Hän 
pistäytyi työnsä vuoksi Helsingissä syksyllä 1986, vuotta myöhemmin 
kuin olin tutustunut Saima Honkoseen. 

Tapasimme hänen työkiireittensä vuoksi vain pikaisesti toisemme. 
Marjatta ei ollut tietoinen poikani profetiasta eikä siitä, että se oli 
julkaistu kirjana. Niinpä hän ei lainkaan tiennyt mihin pyrin kysyessäni 
vierailustamme. Kysyin erityisesti kellonaikaa milloin lähdimme heiltä 
Sveitsiin. 

Yllätyin kun hän sanoi: 'Tottakai minä muistan. Minulla on todella 
hyvä muisti, niin että siitä on joskus jopa harmia. Te lähditte pikkuisen 
yli kaksi iltapäivällä. Muistan sen siitä, että Pierre ei ruokaillut kanssam- 
me, koska oli studiolla äänittämässä. Kun hän sitten tuli kotiin ja kysyin, 
oliko hänellä nälkä, hän kertoi syöneensä jo kaupungilla.” 

Näin kertoi Marjatta syksyllä -86. 


6. EROAVAISUUS Tiskikone 

En voi enää vaieta -kirjassa ei kerrota sen tarkemmin myöskään 
ympäristöstä johon saavumme matkan päätteeksi. Ei pihapiiristä, ei 
talosta eikä huonejärjestyksestä. Saima puolestaan tekee tuon kaiken 
erittäin tarkasti. Osan hän kertoo alkuperäisellä äänitteellä ja osan saan 
tietää kuulustelemalla häntä. Pyynnöstäni hän piirtää oikein pihapiirin 
ja merkitsee paikan, johon pysäköin autoni. Sen hän tekee aivan oikein. 

Saima: "Saavuimme perille sinne määränpäähän. Oli laakea piha, 
johon se auto saapui. Minä katselin, se oli oikein laakea. Talon 
edessä oli iso piha ja sen eteen pysähtyi tämä vaalea auto. 

Siellä heidät otettiin vastaan suurella ilolla. Muutama askel 
rapussa ja niin mentiin ovesta sisään huoneeseen. Oikealla oli 



pestyjä astioita kumossa. Huoneessa oli isot ikkunat ja pitkänomai- 
nen pöytä.” 

Näin hän kertoi kasetilla ja kirjeessä. Keskustelumme aikana hän 
muisti lisää yksityiskohtia: "Tulitte valkoisen kaksikerroksisen talon 
pihaan. Sen edustalla oli suuri laakea piha. Pysäköitte auton pihan 
eteen. Astuitte takaovesta sisälle. Keittiö jäi oikealle, muut huoneet 
vasemmalle.” 

Saiman kertomuksen paikkansapitävyyttä todistavat ne monet valo- 
kuvat, jotka otin tuosta talosta ja pihapiiristä. Sitä suurta laakeaa pihaa 
tuskin koskaan unohdan, sillä emännän iloksi leikkasin tuon pihan 
ylipitkäksi kasvaneen nurmikon suurella vaivalla. 

On vielä muutama, näennäisesti pikku asia, josta haluan antaa 
todistukseni. 

Saima mainitsee tiskin olleen pöydällä kumollaan. Tämä hänen 
huomionsa tuntuu jopa hupaisalta näin suuren asian puitteissa. Minulle 
se oli merkittävä todistus. Minä en edes harkinnut tuon tapauksen 
kertomista kirjassa. Muistan sen kuitenkin hyvin, tapaus oli sen verran 
erikoinen. 

Niin kuin sanottu, olin matkan jäljiltä hieman happamalla tuulella. 
Talon emäntä esitteli meille upeaa kotiaan. Erityisesti hän kehui uutta 
pesukonettaan joka oli niin hyvä ja niin kallis. Siksipä kysyinkin 
kuivasti, miksi sitten astiat olivat kumollaan sen hienon ja hyvän 
pesukoneen päällä eivätkä sisällä. 

Sain vastauksen, että niissä astioissa oli sellainen kultaus, ettei niitä 
sen vuoksi voi pestä koneessa. Tuo viisasteluni ei varmaankaan tuonut 
minulle yhtään lisäpinnaa, mutta ainakin opin tietämään, ettei kultaran- 
duisia kuppeja saa tiskata koneessa. Siksi muistan sen tapauksen. 



7. EROAVAISUUS Sisustus 

En voi enää vaieta: "Taras eli Takku meni sentään melko aikaisin 
nukkumaan, mutta Todor jota nimitämme Abaksi jäi vielä kitisemään 
lattialLe. Sain Aban nukkumaan huomattavan myöhään, vasta noin klo 
22 tienoissa. Takku veteli jo sikeitä siinä vaiheessa, kun nuorimmainen 
nukahti. Siirryin seuraavaksi mököttämään tyttöjen seuraan.” 

Saima: "Isä vei lapset nukkumaan. Huoneessa johon mentiin oli 
ovi vasemmalla puolella. Ja siellä oikealla seinällä, oikean käden 
seinällä oli sänky, sängyt... Ja lapset menivät siihen. Pienempi meni 
alemma ja isompi ylemmä. Isompi nukkui kohta." 

En voi enää vaieta -kirjassa ei selitellä eikä kuvata, minne isä vie 
lapset nukkumaan. Hän ei myöskään kerro, millainen on huoneen 
sisustus, kun taas Saima tekee sen hyvinkin tarkasti. Olennaisinta tässä 
on se, ettei kuvausta ole Ikävalkon tekstissä. 


8. EROAVAISUUS Poikien kerrossänky ei olekaan kerrossänky. 
En voi enää vaieta: "Samassa Aba alkoi möykätä jotakin kovalla 
äänellä. Siellä oli kerrossänky jossa pojat nukkuivat.” 

Saima: "Huoneessa johon mentiin, oli ovi vasemmalla puolella. Ja 
siellä oikealla seinällä, oikean käden seinällä oli sänky, sängyt... 
Lapset menivät siihen." 

Saima, joka muuten antaa melko täsmällisen kuvauksen, ei puhu 
mitään kerrossängyistä. Ikävalko kyllä kirjoittaa näin minun kertomuk- 
seni mukaan. Talon emäntä kiinnitti siihen huomiota luettuaan profetia- 
kirjan. Hän sanoi, että siinä oli virhe: "Meillä ei koskaan ole ollut 
kerrossänkyjä.” Hän palautteli mieleen, millaista siellä oli: "Vanhem- 
malle pojalle oli pedattu sänkyjä pienemmälle patja lattialle, ettei tämä 
putoaisi sängystä." Tästä minulle oli ilmeisesti syntynyt mielikuva 
kerrossängyistä. 



LOPPUPUHE 


Kuulin poikani näkemän ilmestyksen tai näyn 9.6.1979 klo 22.15 
Lausannessa, Sveitsissä. 

Onko se Jumalasta vai ei, sen päätöksen tehköön itse kukin luettuaan 
tämän kertomuksen. 

Saima Honkonen tekee sen omalla tavallaan omassa kertomukses- 
saan: "Herra, Herra puhutti lasta. Käytti lasta tuon valtavan profe- 
tian puhumiseen. Siinä poika kertoi sitä, mitä Herra hänellä puhutti. 
Ihmeellisiä sanoja hän löysikin kun puhui. Herra, siunaa pientä 
profeettaa. Hän sai puhua ulos suuren sanoman, suuren profetian." 

Olen itsekin pohdiskellut ja miettinyt tätä asiaa monesta näkökulmas- 
ta. Ja päätynyt tuohon samaan lopputulokseen kuin Saima. 

Näistä syistä molemmat kirjaset ovat syntyneet. 

Tässä on koko kertomus siltä osin kuin olen pystynyt asioita 
jäljittämään. 

Miksi sitten tuon tämän kaiken taas esille? 

En ole kirjoittanut tätä maailman nykyisten mullistusten innoittama- 
na. Päin vastoin. Tekstinivaska on ollut valmiina jo kauan sitten. Vain 
viimeistely on puuttunut. Tämänhetkiset tapahtumat pakottivat minut 
ottamaan sen taas kerran esiin. 

Kokemusteni ja Saima Honkosen kokeman perusteella haluaisin 
saada lukijan miettimään. Maailmanpolitiikan myllerrys jatkuu kohti 
vääjäämätöntä lopputulosta, joka mielestäni on kuvattu alun perin 
Aban uninäyssä 1979. 

Haluan tietämisen taakan pois harteiltani. Lukija miettiköön vielä 
kerran ja tehköön omakohtaiset johtopäätökset. Jos joku haluaa tutkia 
asiaa vielä tarkemmin, on kaikki hallussani oleva materiaali käytettävis- 
sä. 



Viktor Klimenkon elämäntarina 

Kiijoittanut Kristiina Kunnas 


Kun jonain hiljaisena iltapäivänä vaeltaa ukrainalaista kylää kohti, 
unohduksen pöly nousee kulkijan kenkien päälle. Jossain kaukana 
huutavat linnut kutsuhuutojaan. Harmaantuneet mökit joen rantatöy- 
räillä ovat jääneet katselemaan kaihoisasti virran uomaan, joka ei enää 
koskaan näytä täyttyvän keväisistä kuohuista ja elämän äänistä. 

Onko kaikki kuollut? 

Missä ovat nyt kasakoiden leiritulet, hevosten kylkien kiiltävät 
liikahdukset? Eikö aron punainen tomu enää koskaan nouse tulisten 
kavioiden alta? 

Onko tuo kiihkeäverinen suku, taistelun melskeeseen tottunut heimo 
hävinnyt jäisen viiman pyyhkäistessä aron yli? 

Missä ovat nyt ne, jotka ennen hengittivät tämän ilman, imivät 
voimansa tästä maasta? 


Viktor syntyy vankileirillä 

Savva ja Olga syntyivät kumpikin ukrainalaiseen pikkukylään, juuri 
sellaiseen, joka nyt näyttää köyhältä, ankealta ja kuolleelta. Yhtä 
pölyisiä kanoja ja lapsia kuljeskelee hiljaisilla pihoilla. Savvan synnyin- 



kodin voi vieläkin löytää, mutta sen toinen pää on sahattu irti ja 
kuljetettu muualle. Yksinäinen mökintorso on jätetty paikoilleen kieli- 
mään ohikulkijoiden röyhkeydestä. 

Maisema on hedelmällistä tasankoa, jolle on istutettu puita, jotteivät 
aron tuulet tai sateet pyyhkisi mukanaan punaista multaa. 

Silloin oli vuosisadan alkupuoli, vallankumouksen aika. Kummankin 
suvut olivat kasakoita, Kubanin kasakoita, jotka olivat tehneet tsaarin 
kanssa sopimuksen Venäjän suojelemiseksi turkkilaisten hyökkäyksiltä. 

Mutta vallankumouksen jälkeen ei mikään enää ollut niin kuin 
ennen. 

Stalinin ajalla, 30-luvun dramaattisissa pyörteissä joutuivat kasakka- 
suvut hajalleen. Savva ja Olga siirrettiin Karjalaan tukkisavotalle. 
Päivät olivat pitkiä ja työ kovaa, mutta iltaisin ne unohdettiin. Tukki- 
kämpän iltamissa soivat kaihoisat laulut kotimaan ikävää ja rakkauden 
kaipuuta. Ja vaikka oltiin suuren Venäjänmaan toisella laidalla, alkoi 
kasakan veri täälläkin kohista kaunista tyttöä katsellessa. 

Siellä kohtasi Savvan katse Olgan ja yksinäinen sydän löysi toisen. 

Paljon ei ollut Olgalla myötäjäisiä avioliittoon lähdettäessä. Pienet 
nyytit kannettiin saman tuvan nurkkaan. Monet hiljaiset itkut itkettiin, 
kun ensimmäinen poika Mischa ei jaksanut elää. Vuonna -40 syntyi 
Aleksander, sodan jo alettua. Savva ja Olga asuivat tuolloin Karhun- 
mäessä, mutta suomalaiset siirsivät rajaa niin rajusti itään, että koko 
kylä evakuoitiin. Jäljelle jäivät vain ne, jotka pitivät käynnissä elintär- 
keitä laitoksia. Venäläiset odottivat, että suomalaiset lyötäisiin pikaisesti 
takaisin. Kylään jääneitä ei enää ehditty evakuoida, vaan he jäivät 
suomalaisten vangeiksi. 

Vankileirillä Olga synnytti kolmannen poikansa. Nimeksi vastasynty- 
neelle annettiin Viktor. Oli marraskuun 24. päivä vuonna 1942. 



Viktor haluaa tulla tähdeksi 


Kovat ajat saivat Savvan miettimään iankaikkisuusasioita. Suomalaiset 
kantoivat vangeille puulaatikossa kirjallisuutta. Sieltä Savva löysi Raa- 
matun, elämän kirjan. Luettuaan sen hän löysi vastauksen kysymyksiin- 
sä ja tuli uskoon. 

Puna-armeija keräsi lisävoimia ja alkoi työntää suomalaisia takaisin. 
Perääntyessään suomalaiset ottivat vangit mukaan, myös Klimenkon 
perheen. Kun sota loppui, Neuvostoliitto vaati vankien palauttamista ja 
monet lähetettiinkin takaisin. Osa vangeista pakeni Ruotsiin, kuten 
Viktorin kummi. Mutta Klimenkon perhe onnistui jäämään Suomeen. 

Varhaislapsuuden vuodet ovat Viktorilta unohtuneet. Elo oli köyhää 
ja vaikeaa, eikä venäläisiä katsottu hyvällä silmällä, sodan arvet olivat 
vielä liian tuoreet. Lapset opettelivat nopeasti puhumaan suomen kieltä. 
Koko perhe asui erään talon yläkerrassa, savupiipun ympärille rakenne- 
tussa huoneessa. Vanhempi veli, Viktor ja nuoremmat veljet sekä isä ja 
äiti. Pienin nukkui kapalossaan yhdessä nurkassa. 

Jumala näytti kuitenkin pitävän huolta Klimenkon perheestä huolta. 
Viktor oli kiltti poika, kävi isän kanssa pyhäkoulussa ja kokouksissa. 
Jotain sieltä jäi mieleen. Silloinkin vielä kun muut veljet eivät enää 
lähteneet mukaan seurasi Viktor isäänsä rukoushuoneelle kokouksiin. 
Hän oli mielestään uskovainen. 

Murrosiässä Viktor alkoi toteuttaa Pelastusarmeijan tytöiltä oppi- 
maansa tapaa: Hän rupesi soittamaan kitaraa muillekin kuin uskoville. 
Elvis-kuume oli kova ja otsakihara vei yhä kiihkeämpään elämään. 
Uskonasiat saivat jäädä, sillä maailma haastoi soittajaa mukaansa. 
Savva-isä ei puhunut mitään, mutta surullinen katse kertoi sitäkin 
enemmän. Mutta Viktor oppi olemaan näkemättä isänsä silmiä. 

Viktor halusi näyttää koko maailmalle, että hänestä tulisi vielä jotain. 
Koulussa häntä oli sätitty ryssäksi, mikä oli pahoittanut herkän pojan 



mielen haavoille saakka. Itsetunto oli arka, mutta komplekseja ei muille 
näytetty. Herkkyys piti peittää kovanahkaisuudella ja heikko itsetunto 
ylpeydellä. 

Tulevaisuus tarkoitti menestymistä ja rikastumista, sen hän oli 
päättänyt. Taiteen palo sytytti koko nuoren miehen ilmiliekkiin. Hänen 
oli pakko päästä purkamaan sitä. Musiikki sykki hänen sisällään ja 
kuvataiteet olivat alkaneet kiehtoa yhä enemmän. Mutta taideteollisen 
koulun ovet pysyivät kiinni, siksi surkein arvosanoin nuorukainen oli 
aiemmat opintonsa päättänyt. Sinnikkyys lisääntyi, mutta tulevaisuus 
oli vieläkin hämärän peitossa. 

Viktor ajatteli pitää välivuoden ja tehdä töitä mainostoimistossa. 
Lohja jäi, kun mies aloitti työt Helsingissä, Elannon tavaratalon 
somistamossa. Mutta esiintymisenhalu oli niin suuri, että hän alkoi 
harrastaa näyttelemistä Elannon näyttämöllä. Siellä hän tutustui Vesa- 
Matti Loiriin ja sieltä Mikko Niskanen löysi nuoren Loirin Pojat- 
elokuvaansa. Viktor tunsi katkeraa harmia, kun ei itse päässyt mukaan 
filmaamaan. 

Sisu kasvoi, kun kaikki unelmat eivät toteutuneetkaan yhtä nopeasti 
kuin hän malttamattomana olisi toivonut. 

Mutta Viktor keksi muita keinoja. Hän oli hoikka ja notkea mies, 
kuin tanssijaksi luotu. Hän alkoi harjoittaa ensin jazzbalettia ja sitten 
klassista. Tanssissa menestyminen avasi hänelle ovet Elannon näyttä- 
möltä avustajaksi Helsingin työväenteatterin tanssikaartiin. Teatterin 
ilmapiiri lumosi hänet. Nähdessään ammattinäyttelijöiden työskentelyn 
hän vakuutti itselleen tehneensä oikean valinnan. Näyttelijä hänestä 
totisesti tulisi ja kuuluisa sittenkin. 

Hän pyrki Suomen teatterikouluun ja kävi antamassa näytteen. Mutta 
hänellähän ei ollut Suomen kansalaisuutta, joten se haave oli haudatta- 
va. Koulu oli tarkoitettu suomalaisille, eikä pyrkijöistä suinkaan ollut 
pulaa. Kasakkaveri kuohahti mutta sitten mies puhui itselleen järkeä: 



Olihan hän nuori ja elämä mahdollisuuksineen odotti. Täytyihän 
kuuluisuuteen olla muitakin teitä. Entä, jos hän taas heittäytyisi musiik- 
kiin? 

Laulamisesta tuli Viktorille ammatti somistajantyön rinnalle. Tähtäi- 
messään hänellä oli elokuva, levytys ja teatteri. Vihdoinkin hän alkoi 
saada otetta uranluomisesta. Syntyi levytyssopimus Toivo Kärjen kans- 
sa ja uusia mahdollisuuksia alkoi aueta. Mies esiintyi TV:ssä ja ennen 
pitkää viikkolehdet jo riepottelivat uutta tulokasta palstoillaan. 

Martta Reima Imatran teatterista uskalsi ottaa riskin ja kiinnittää 
villin ja eläväisen iskelmätähden joukkoonsa näyttelijäksi. Eikä hän 
katunut valintaansa, sillä muutkin teatterit kiinnostuivat palavasilmäi- 
sestä tulkitsijasta. Sakari Puurunen kävi katsomassa Viktoria ja tarjosi 
kahden vuoden sopimusta Helsingin kaupunginteatteriin. Siellä Klimen- 
ko ja Loiri tapasivat jälleen. Toinen oli ehtinyt käydä teatterikoulun ja 
toinen kiertää tanssilavat. Mutta täällä, teatterimaailmassa, molemmat 
olivat kotonaan. 

Viktor oli ylpeä itsestään. Hänpä oli päässyt tilanteeseen, jossa voisi 
näyttää muille. Mutta hänen ylpeytensä levylaulajana katkaisi hänen 
uransa teatterissa. Hän ei ollut tarpeeksi nöyrä yhteistyöhön ohjaajien ja 
näyttelijöiden kanssa. Hän ei ymmärtänyt, miksi ihmeessä hänen olisi 
pitänyt alentua pieniin rooleihin, kun hänellä levylaulajana oli paljon 
suurempi yleisö ja paljon korkeammat palkkiot. 

Erokirje taskussa mies lähti teatterista taas musiikkimaailmaan. Hän 
päätti tulla kansainväliseksi tähdeksi, muttei vielä tiennyt kuinka se 
tapahtuisi. 

Vuonna -69 haaveet alkoivat hahmottua todeksi. Venäläiset laulut 
olivat alkaneet tulla maailmalla yhä suositummiksi. Saksalaissyntyinen 
Ivan Rebroff vuoli suorastaan kultaa venäläistyylillään. 

Viktor keräsi kiireesti ohjelmistoonsa venäläisiä kansanlauluja ja 
mustalaisromansseja. Yleisö hullaantui. Sitten innostunut mies otti 



yhteyttä mainosalan työtovereihinsa ja päätti heidän kanssaan luoda 
itselleen uuden imagon. Tuote oli syntynyt: ”VILLI JA ROMANTTI- 
NEN KASAKKA.” Jo ensimmäinen levy Stenka Rasin myi yli 
kultalevyrajan, ja niin kävi siitä lähtien lähes kaikille muillekin äänitteil- 
le. 

Ja nyt oli tie auki myös Suomesta ulkomaille. Ruotsin ja Norjan 
televisiot ihastuivat eksoottiseen kasakkaan. Tutuiksi tulivat myös 
Tanska, Englanti, Hollanti, Belgia, Saksa ja Ranska. Ura oli lähtenyt 
huimaan nousuun. 

Hän päätti keskittyä rahakkaalle Saksan alueelle, mutta samalle 
kentälle ei mahtunut kahta näin vahvaa taistelijaa. Rebroff piti suosi- 
tuimmuusasemansa ja Viktor tunnusti tappionsa. Oli aika yrittää 
Pariisia, sieltä Rebroffkin oli aloittanut. Ja lyhyemmässä ajassa kuin 
arvasikaan Viktor piteli kädessään elämänsä parasta sopimusta. Siinä 
luvattiin paljon. Tällaisen paperin kanssa oli niin moni muukin maail- 
manhuippu aloittanut kansainvälisen uransa. Se oli esiintymissopimus 
Pariisin LIDOON. 

Mutta tässä vaiheessa taitelijalla oli edessään todellinen käänne. 
Hänen elämässään oli asioita, joista kukaan ei tiennyt ja joita julkisuu- 
dessa ei riivitty. Hänen päässään liikkui ajatuksia, joita hän ei koskaan 
kertonut muille. Mistä hän itse asiassa oli ammentanut kaikki voimava- 
ransa, jotka vasta nyt näyttivät ensi oireita rajallisuudestaan? 


Jooga varastaa Viktorin 

Viktorin elämää hallitsivat taipumus mystiikkaan ja uskonnollisuuteen. 
Olihan mies saanut lapsuudessaan uskovaisen kodin kasvatuksen. Silti 
hän oli, kuin protestiksi, käyttäytynyt sopimattomasti papin pitämillä 
uskontotunneilla eikä ollut käynyt rippikouluakaan. Mutta isältä saa- 



maansa Raamattua hän luki usein. Isä oli painattanut sen kanteen 
Viktorin nimen kultakirjaimin. Siitä oli tullut taikakalu, jota hän kuljetti 
mukanaan. 

Ehkä Viktor uskoi, että Raamattu voisi jotenkin suojella häntä. Hän 
oli painanut syvälle mieleensä kertomuksen, jonka oli lukenut Kansa 
taisteli -lehdestä. Eräs sotilas oli säilynyt hengissä, koska luoti oli 
pysähtynyt rintataskussa olleeseen Raamattuun. 

Mutta Viktor säläsi luonteensa uskonnollisen puolen kasvattamansa 
kuoren alle. 

Kun hänen uransa levylaulajana toi menestystä niin taiteilijalle kuin 
levy-yhtiöllekin, hän alkoi kiinnittää yhä enemmän huomiota äänensä 
kouluttamiseen ja kehittämiseen. Levy-yhtiössä hänelle ehdotettiin ha- 
keutumista opintojen pariin. Viktorille suositeltiin tiettyä opettajaa ja 
annettiin hänen puhelinnumeronsa. 

Hän oli oopperalaulaja Tuure Ara ja hänen myötään Viktorin 
elämässä alkoi uudenlainen ajanjakso. Tämän jakso päättyisi aikanaan 
tunneliin, josta ei ollut lainkaan uloskäyntiä. Mutta sitä ei tyytyväinen 
Viktor tuolloin tiennyt lähtiessään innostuneena ääntään kouluttamaan. 

Opettajan metodi perustui hengitystekniikkaan, joka oli rakennettu 
joogan harjoittamiseen. Itse hän oli opiskellut joogaa Intiassa gurujen 
opastuksella. Nyt hän oli valmis siirtämään kaiken tuon tiedon kuuliai- 
seen oppilaaseensa. Viktor hankki tarvittavan oppimateriaalin, johon 
kuului muun muassa Ernest Woodin kirjoittama teos Jooga. Sen 
ensimmäinen luku on nimetty: "JOOGA - MIKSI JA MITEN?" 
Tiivistettynä kappaleen tarkoitus on kertoa lukijalle joogan päämäärä 
eli se, että ihminen voi hankkia itselleen kelpoisuuden Jumalan valta- 
kunnan kansalaiseksi. 

Viktorille nämä asiat olivat tutun ja turvallisen tuntuisia lapsuudesta, 
nyt niihin tuli vain uusi mielenkiintoinen näkökulma. Ara johdatteli 
häntä eteenpäin tällä uudella uskontiellä tutuilla lauseilla: 



"Joogan päämäärä on yhtyminen korkeimpaan, kaiken takana ole- 
vaan VOIMAAN." 

"Hänen sanansa: 'Tulkoon valkeus...' ja hänen ajatuksensa muunnet- 
tuna näkyväksi muodoksi ovat todellisuus, totuus. Ihminen ilmestyi 
hänen poikanaan. Poika Kosminen Kristus eli PURUSHA on jakautu- 
nut jumalkipinäksi ihmisten sydämiin. Näin me olemme kuolevaisia - 
mutta silti jumalallisia - olentoja." 

"Kosmillinen Kristus on oma korkeampi minämme. Se on kaikkial- 
linen elämä ja energia, Sana, Valo, Nimi, jonka kautta kaikki saamme 
rajattomat mahdollisuudet kehityksellemme. Se on viisausden ja vallan 
tie, joka opettaa käyttämään valtaa oikein.” 

"Se on mahtava voima - ei löydy universumissa niin paljon pimeyttä, 
ettei se kykenisi sitä valaisemaan. Rakkauden täyteisestä yhtymisestä 
PR A AN AV A AN ihminen itse syntyy uudelleen sisäiseen maailmaan, 
jonka hän kerran kadotti." 

"Uudestisyntyneelle ihmiselle hänen kehonsa on uusi. Aistit voivat 
edelleen kehitettyinä ohjata häntä kuoleman jälkeisessä tilasssa." 

"Joogan kolme päämäärää ovat: Saavuttaa ensin vapautus maailmas- 
ta ja toiseksi mielen hallinta, joka antaa suuria henkisiä voimavaroja ja 
kolmanneksi tarkistaa henkisen säteilyn vaikutus olemukseen." 

Näillä perusopetuksilla Tuure Arasta tuli Viktorin guruja Viktorista 
uskollinen opetuslapsi. Jooga-asennoista Ara valisti oppilastaan: "Ylei- 
sesti luullaan, että jooga vaikuttaa pelkästään kehoon. Näin ei kuiten- 
kaan ole. Liikkeet ja asennot ovat ainoastaan murto-osa varsinaisesta 
joogasta. Ilman oikeata hengitystä liikkeet eivät tehoa tai niiden 
vaikutus on pahimmassa tapauksessa jopa vaarallinen. Kun hengitys 
hallitaan, saavutetaan joogalla myönteisiä tuloksia." 

Tämä oli Viktor Klimenkon uusi uskon tie. Hän oli mystikko, jonka 
oli helppo päästä tähän filosofiaan heti sisään. Jooga alkoi vaikuttaa 
hänen elämässään kaikkeen. Siitä hän ammensi voiman ja energian 



taiteeseensa. Sen kautta hän omisti voimia, joilla hän hallitsi itseään ja 
sitä kautta muitakin. Näin hän uskoi. 

Vähitellen hän kehittyi joogassa niin pitkälle, että Ara opetti hänelle 
kuinka ruumiista poistutaan. Kun Viktor näki ruumiinsa lattialla 
ollessaan itse katon rajassa, koko hänen elämänsä todellisuus muuttui. 
Lapsuuden muistikuvat helvetinpelosta palasivat hänen tajuntaansa. 

Hän ei voinut käsittää, miten hän pystyi näkemään, vaikka hänen 
silmänsä olivat hänen lattialla olevassa päässään kiinni, tai ajattelemaan 
ja tuntemaan, vaikka hänen kehonsa ja aivonsa makasivat lattialla. 

Kuoleman jälkeen on pakko olla jotain, sitä ajatusta Viktor ei päässyt 
pakoon. Kuolemassa ruumiin toiminnot lakkaavat, mutta sielu, ihmisen 
minä, poistuu siitä. Viktoria alkoi kiduttaa kysymys, minne hänen 
sielunsa menee. Joogan tarjoama valistuminen ja kosmiseen Voimaan 
yhtyminen eivät rauhoittaneet häntä. Hänen päässään alkoivat soida 
lapsuuden luterilaiset opetukset: Kuoleman jälkeen on kaksi olotilaa, 
joissa vietämme ikuisuuden. Toinen on taivasten valtakunta ja toinen on 
helvetti. Tuo ruumiista poistuminen oli kohtalokasta, sillä sen jälkeen 
Viktoria kidutti kysymys, mihin hän joutuisi kuolemansa jälkeen. 

Hänen pelkoaan ei pystynyt hälventämään opettajan vakuuttelu 
mahtavista voimista, joihin hän pystyisi pääsemään käsiksi. Opettaja 
kertoi omasta gurustaan, jolla oli kyky saada timantti ilmestymään 
kämmenelleen. Guru pystyi myös nousemaan ilmaan ja liikkumaan 
lähes metrin korkeudella maasta. Mitä se Viktoria auttoi, vaikka hän 
kyllä ymmärsi, että kysymyksessä olivat häntä suuremmat voimat. 

Viktor pelkäsi kuolemaa ja pelkäsi elämää, mutta keskittyi 
ennen kaikkea laulamiseen. Se toi hänelle hänen rakastamaansa menes- 
tystä. Ihmisten ihailu loi hänelle mielihyvää. Viktor alkoi itsekin ihailla 
itseään. Hänestä tuli yhä itsekeskeisempi oman napansa ympärillä 
pyörivä taiteilija. Tämä oli sitä elämää, jota hän niin oli janonnut 
nuorena soittajana Lohjalla katsellen kuumeisin silmin tulevaisuuteen ja 



sen lupauksiin. Oli mahtavaa, kun häntä ja orkesteria haettiin yksistyis- 
koneilla suuriin juhliin esiintymään yhteiskunnan kermalle. Kuninkaal- 
lisetkin kiittelivät hänen laulutaitoaan - ja Viktor oli auliisti samaa 
mieltä heidän kanssaan. 

Muutamat kokemukset irrottivat häntä hetkellisesti rajattomasta 
itsekkyydestä. Hän oli perustanut perheen ja hänen avovaimonsa Iris oli 
raskaana. Viktor sai kuulla esikoisensa syntymästä Göteborgiin, jossa oli 
esiintymässä. Hän pyysi yhden illan vapaata lentääkseen Suomeen. 
Tuore isä saapui Kätilöopisstolle mukanaan valtaisa kimppu ruusuja. 
Hetki oli täynnä lämpöä ja rakkautta ja nähdessään esikoispoikansa 
Viktorin sydämessä liikahti jotain sellaista jota hän ei ollut koskaan 
aikaisemmin tuntenut. 

Perhe-elämää ei tuotu julkisuuteen, vaikka lehdet tarjosi vatkin mel- 
koisia summia saadakseen kasakan henkilökohtaisen elämän esiteltä- 
väkseen. Puoliso oli ehdottomasti sitä vastaan, joten Viktor hyväksyi 
tilanteen. 

Perheeseen syntyi toinenkin poika. Vaikka lasten syntymä olikin 
Viktorille unohtumaton kokemus, toi perhe-elämä mukanaan myös 
sellaista vastuuta joka ahdisti häntä. Hän ei ollut enää täysin vapaa 
kulkemaan mielensä mukaan. Perhe teki hänet entistä ristiriitaisemmak- 
si: Hän oli siihen tyytyväinen, mutta se toi myös rajoitteita. Se oli sekä 
voima että taakka. 

Viktor alkoi rakentaa uutta uraa Pariisiin, mutta oli jo tavattoman 
uupunut henkisesti. Pariisi tulisi jakamaan perheen, sillä sopimuksen 
mukaan Viktorin piti muuttaa sinne asumaan, mutta vaimo ja lapset 
eivät aikoneet tulla mukaan. Se oli isku väsyneelle taiteilijalle, joka 
alkoi kärsiä yhä pitempiaikaisista masennustiloista. Mielialat alkoivat 
heijastua myös esiintymisiin. Hän ei tuntunut saavan mistään otetta ja 
yhdestä levytyksestä tuli selvästi edellisiä heikompi. Hänellä ei kerta- 
kaikkiaan ollut voimia nousta synkkyydestään. Jooga ja sen harjoituk- 



set eivät enää auttaneet mihinkään suuntaan. Mies oli palanut loppuun. 

Mutta hän matkusti Pariisiin aloittamaan uutta elämää. Hän uskoi 
menestyksen tuovan tullessaan uuden elämänkipinän. Alkuun hän 
esiintyi ravintola Laurent'issä. Kiihkeä kasakka susiturkkeineen ja 
amuletteineen menestyi mainiosti, mutta ihminen hänen sisällään oli 
kaiken aikaa romahtamaisillaan. Hänen oli pakko osallistua Pariisin 
yöelämään kaikkine sekoiluineen. Yöllisiin juhliin ja loputtomiin uusien 
tärkeitten ihmisten tapaamisiin. Hän alkoi voida pahoin, ennenkoke- 
mattoman pahoin. Pariisin ihana elämä muuttui hänelle painajaiseksi. 

Jos Viktor oli kuolemaa pelännyt ennenkin, niin tällä kertaa pelko 
muuttui aiheelliseksi, koska Pariisin taiteilijamaailman mafia näyttäytyi. 
Toinen agenttitoimisto yritti tulla hänen sopimuksensa väliin ja manage- 
ri sai yöllisiä uhkailusoittoja. Managerin hysteerinen pelko alkoi tarttua 
myös Viktoriin. 

Vanhan kilpakumppanin Ivan Rebroffin entiset bändiläiset ottivat 
Viktoriin yhteyttä ja taijosivat yhteistyötä. Viktor ja hanuristi keskuste- 
livat eräässä ravintolassa ja Viktor yritti udella, miten mafia toimii. 
Hanuristi kuiskasi, ettei täällä voi puhua, täällä voidaan kuunnella, 
täytyy vaihtaa paikkaa. 

Se oli viimeinen pisara rauhattomalle kasakalle. Pelon henki kiristi 
otettaan hänestä. Oli päästävä pakoon, pakoon, pakoon... Tätä sopimus- 
ta, suuren maailman julkisuutta ja tähdeksi tulemista, hän oli eniten 
elämässään halunnut. Mutta nyt hän vain kaipasi mahdollisimman 
äkkiä pois. 

Jos tämä on elämää, niin kannattaako sitä jatkaa? Kysymykset 
täyttivät hänen tyhjän päänsä ilta illan jälkeen. Hän alkoi ymmärtää 
niitä monia taiteilijoita, jotka eivät pystyneet jatkamaan elämäänsä 
loppuun asti. 

Sen Viktor myönsi itsekin, että hän oli tunnelissa, josta ei päässyt 
pois. Elämän rytmi oli liian nopea ja meno liian kova. Ulkomainen 



menestys vaati entistä korkeampaa tasoa, mutta hänellä ei ollut aikaa 
eikä voimia uudistaa itseään. Rima oli nostettu liian korkealle, mutta 
sitä ei saanut kenellekään näyttää tai kertoa. 

Mutta pahinta kaikesta oli se, että kuolemanpelko alkoi kasvaa 
kohtuuttomuuksiin. Viktor alkoi hakeutua entistä enemmän uskonnol- 
liseen mystiikkaan. Hän otti omaatuntoaan rauhoittaakseen ja kuole- 
manpelkoa vähentääkseen ohjelmistoonsa myös uskonnollisia lauluja. 
Hän suunnitteli kirkkokonserttejakin, joitten tuloista osa menisi vaikka 
UNICEFille. Omatunto vaati häntä tekemään jotain hyvää. Hän jaksoi 
kiikuttaa tarjouksen kyseiseen järjestöön, mutta voimia sen toteuttami- 
seen ei sittenkään löytynyt mistään. 

Sen sijaan rauhaton mies alkoi suunnitella täysin uutta esiintymistyy- 
liä ja uutta ohjelmistoa. Hän keksi oivallisen idean täydelliseen muuttu- 
miseen. Hänestä tulisi RASPUTIN. Lähdetietoa oli käsittämättömät 
määrät ja niihin Viktor nyt paneutui, juoksi museoissa ja kirjastoissa 
etsimässä lehtileikkeitä, kirjoja ja kuvamateriaalia. Koska Rasputin oli 
uskovainen ja käytti paljon raamatunlauseita, ryhtyi Viktorkin jälleen 
lukemaan Raamattuaan. Hän kirjoitti lehtiöönsä muistiin kaikki ne 
Jeesuksen lausahdukset jotka palvelisivat hänen tulevaa rooliaan. Hän 
päätti opetella ne ulkoa. 

Ylivainiolaisuus oli sen ajan, 1970-luvun lopun ilmiö. Pitihän Vikto- 
rinkin käydä katsomassa kuinka siellä esiinnyttiin, jotta saisi jonkinlai- 
sen mielikuvan, miten uskovainen käyttäytyy lavalla. Niilo Yli-Vainio 
oli kieltämättä hyvä lavaleijona, mutta hänen puheistaan Viktor ei 
ymmärtänyt mitään. Hänen esiintymisensä oli varteenotettavaa, muut 
olivat tosi heikkoja. Vain Niilolla oli Viktorin mielestä otetta ja 
karismaa. 

Hän uskoi, että Niilo oli opetellut jokaisen kädenliikkeen ja jalanpol- 
kaisun ja äänenpainon hyvin tarkkaan etukäteen. Hän pani niistä 
jokaisen mieleensä. Niin hyvin Niilo roolinsa veti, ettei Viktorille tullut 



mieleenkään pitää sitä spontaanina. Päästäkseen selville hänen tekniik- 
kansa salaisuudesta Viktor joutui käymään useita kertoja Yli-Vainion 
kokouksissa. Häntä häiritsi se, että ihmiset ehkä luulisivat hänen olevan 
hakeutumassa uskonelämään - ja eihän hän sitä tarvinnut, olihan hän jo 
uskossa ja valaistunut. Odotellessaan Niilon esiintymistä Viktor joutui 
kuuntelemaan myös Alpo Renkoa, muttei ymmärtänyt tämän puheita 
ollenkaan. Kuoron lauluakin hän arvosteli. Mutta Nipa oli yliveto. 
Hänestä muistui elävästi mieleen Huijari-saarnaaja -menestysfilmi. Vik- 
tor pitikin häntä huijarina - vieläpä erittäin taitavana. Hänen mielessään 
kävi, että jos hän joskus ryhtyisi uskoon, niin ei hän ainakaan tällaisten 
hihhuleitten joukkoon tulisi - sen verran vakava asia usko sentään on. 


Painajainen muuttuu todelliseksi 

Vähin erin turhautunut artisti sai rakennettua itselleen uuden shown, 
jota hän kokeili sekä suomalaisen että ruotsalaisen yleisön edessä. 

Poissa olivat nyt hyväilevät tulkinnat, jotka olivat aina aiheuttaneet 
yleisössä olevissa naisissa sydämentykytyksiä. Poissa olivat herkät 
rakkauslaulut ja elinvoimaa ja riemua pursuvat venäläiset tanssit. Ja 
poissa oli romanttinen kasakka, joka halusi miellyttää kuulijoitaan, 
antaa ja saada ihailua. 

Tilalla oli ahdistunut taiteilija, jonka esityksen takaa olisi selvästi 
kuullut avunhuudon jos vain olisi osannut kuunnella. Uusi show oli 
merkillinen sekoitus uskonnollista symboliikkaa, rajuutta, väkivaltai- 
suutta, taikuutta ja venäläistä rulettia. Ohjelman loppuhuipentumassa 
Viktor sivaltaa miekallaan pöydän kahtia ja tempaa esille rullarevolve- 
rin, asettaa sen ohimolleen ja painaa liipaisinta. Klik, laukausta ei kuulu. 
Taiteilija kohottaa aseen kohden kattokruunua ja laukaisee. Kattokruu- 
nu rysähtää lattialle ja saliin tulee täydellinen pimeys. 



Taiteilijan paljaalla rinnalla roikkuu risti ja hän on pukeutunut ihon 
pintaa nuolevaan nahka-asuun. 

Mutta tämä rajuuteen ja väkivaltaan perustuva aggressiivinen esiinty- 
minen repi Viktorin sisäistä maailmaa entistä enemmän. Hän oli hyvin 
tasapainoton, eikä se jäänyt näkymättä hänen esiintymisessään. Kaikki 
lämpö ja yleisön miellyttäminen oli hävinnyt. Samanaikaisesti hänen 
ihmissuhteensa alkoivat lukkiutua yhä pahemmin, sillä hän kiukutteli 
kaikille lähiomaisilleen sekä työtovereilleen ja oli suorastaan sietämä- 
tön. Ei hän tullut hyvin toimeen kenenkään kanssa, ei myöskään itsensä. 

Eräänä iltana ahdistus huipentui. Viktor oli jälleen linnoittautunut 
alakerran työhuoneeseensa kun hän yhtäkkiä joutui ennenkokematto- 
maan ja outoon psyykkiseen kramppiin. Huone muuttui loukuksi, kuin 
vankiselliksi. Katto, seinät ja lattiat alkoivat lähestyä toisiaan ja puristaa 
kasaan pakokauhun valtaan joutuvaa taiteilijaa. Kauhistuttava ahtaan- 
paikan kammo lisääntyi sitä mukaa mitä enemmän huone supistui. Hän 
näki ainoastaan avaimenreiän, muuta ulospääsyä tästä satimesta ei ollut. 
Hän tunsi menettävänsä tajuntansa pelosta, jollaista ei ollut koskaan 
elämässään kokenut. 

Sitten kaikki laukesi. Viktor oli kauhuissaan, mutta ei uskaltanut 
puhua asiasta kenellekään. Hän pelkäsi, että muut leimaisivat hänet 
hulluksi tai mielisairaaksi. Mutta sitten pelko tilanteen mahdollisesta 
uusiutumisesta pakotti hänet avautumaan eräälle tuttavalleen, joka 
suositteli häntä kääntymään lääkärin puoleen. 

Viktor pelkäsi kasvojensa menettämistä julkisuudessa. Hän meni 
lääkärin vastaanotolle, mutta oli varma, että hetikohta kaikki lehdet 
puhuisivat hänen häiriintyneisyydestään. Hän sai lääkäriltä reseptillisen 
rauhoittavia lääkkeitä, mutta häpesi niin paljon, ettei koskaan hakenut 
niitä apteekista. Sitäpaitsi hän pelkäsi myös tulevansa niistä riippuvai- 
seksi. 

Pelkoa aiheuttavia seikkoja oli ilmestynyt hänen elämäänsä suoras- 



taan kasoittain. Tulevaisuus ei kovin valoisalta näyttänyt. Luomisvoima 
oli kokonaan kadonnut ja taiteilijalle se on kuin elävänä hautaamista. 

Siihen aikaan Viktor alkoi käyttää runsaanlaisesti alkoholia. Hänen 
työhuoneensa ja koko huoneiston joka kolkassa alkoi näkyä tyhjiä tai 
puolilleen juotuja keskiolutpulloja. Hän avasi aina uuden ja unohti 
edellisen jonnekin. 

Tässä tilassa hän matkusti Pariisiin toiselle koe-esiintymiselleen 
ravintola Laurent'iin. Samalla hänen piti allekirjoittaa yhteistyösopimus 
tulevasta urastaan. Myöhemmin hän ei ole edes jaksanut muistella 
kaikkea sitä pitkää ja pimeätä tunnelia järkyttävine tapahtumineen. Hän 
palasi Pariisista kotiin sopimus mukanaan, mutta henkisesti täysin 
loppuunajettuna. 


Viktor luulee tulleensa hulluksi 

Tässä hän nyt oli, jonka niin kovasti oli kaikille pitänyt näyttää, että 
jotain hänestä tulee. Hän oli puhdistanut Lohjan kalkkipölyt jaloistaan 
ja lähtenyt suureen maailmaan menestystä ja rikkautta hankkimaan. Ja 
mitä hän oli saanut? Rikkinäisistä rikkinäisimmän sielun ahdistuksi- 
neen, perheen josta hän ei osannut nauttia, rahaa, joka ei tuonut onnea 
ja menestyksen, jonka hän olisi vaihtanut silmääkään räpäyttämättä 
sisäiseen tasapainoon. 

Tuntui, kuin koko hänen odottamansa ja unelmoimansa loisteliaan 
maailman ennen niin houkuttelevat väri- ja mainosvalot olisivat sam- 
muneet yksi toisensa jälkeen. Hän oli putoamassa täydelliseen pimey- 
teen niin urallaan kuin henkilökohtaisestikin. Mahtoiko kukaan huoma- 
ta sitä? Kukaan ei ainakaan tullut auttamaan. Viktor oli kypsynyt 
päättämään elämänsä. Syitä oli monia, mutta yksi suurimmista oli se, 
että Viktorin taiteilijaminä oli tuhoutunut. 



Hän tunsi itsensä eläväksi ruumiiksi, jonka herkkä sielunmaailma oli 
kuollut. Kyyneleitä ei enää koskaan tullut. Voi, miten hän joskus kaipasi 
sitä, että pystyisi itkemään. Miksi hän jatkaisi elämäänsä, jos hän ei edes 
näyttelijänä pystyisi tuottamaan tarvitsemiaan tunnetiloja? 

Itsemurha-ajatus oli toisaalta järjenvastainen. Viktor halusi vielä 
kerran tarkistaa, oliko tuokin ajatus vain sairaan mielen tuote. Oliko 
hän kenties tullut hulluksi? Mistäpä hullu sen itse tietäisi! Jos vaikka 
häneltä oli katkennut verisuoni aivoista silloin kun seinät kaatuivat 
hänen päälleen? Silloin hän oli varmaan tietämättään tullut mielisai- 
raaksi. 

Hän päätti itse tutkia itsensä. Olihan hän joogaa harjoittaessaan 
tottunut itsetutkisteluun. Ensin hän keräsi kaiken todistusaineiston siitä, 
että hänen elämänsä oli yleisesti ottaen kunnossa. Välit vaimon kanssa 
eivät olleet katkenneet, eikä tämä koskaan uhannut avioerolla, vaikka 
mies oli ajoittain sietämättömän ilkeä. Lapset olivat ihania, totta kai. 
Varallisuutta oli enemmän kuin velkaa ja velankin olisi voinut maksaa 
milloin tahansa pois ja vielä olisi rahaa jäänytkin. 

Hän vakuuttui siitä, ettei hänellä oikeastaan ollut yhtään painavaa 
syytä päättää päiviään. Ahdistus oli siis sisäistä sairautta. Hän siis oli 
hullu, mutta ei itse tiennyt sitä. Eikä nyt näyttänyt olevan muuta 
mahdollisuutta kuin hakeutua psykiatrin puheille. Se oli ylpeälle itsetun- 
nolle kova isku. Miehelle, joka oli rakentanut koko loistavan uran 
itsensä ympärille, se oli kova pala. Miksi hänen piti tulla hulluksi juuri 
nyt, kun hänen taskussaan oli vihdoinkin se sopimus, jollaisesta jokai- 
nen taiteilija uneksii? Jo pelkästään tämä ajatus teki hänet nyt täysin 
sairaaksi! Hän oli hirveässä kierteessä, hänen maailmansa oli romahta- 
nut. 

Koko hänen rakentamansa ja suunnittelemansa ura ei voinut kaatua 
näin helposti! 

Tuttavapiirissä oli onneksi erittäin hyvä psykiatri, joka oli ylilääkäri- 



nä hoitolaitoksessa. Viktor soitti hänen vaimolleen ikään kuin muuten 
vain, mutta tämä tuntui heti oivaltavan mistä oli kyse, ja yhdisti 
miehensä työhuoneeseen. Miehet puhuivat niitä näitä ja sopivat että 
Viktor tulisi jonain päivänä viskipaukuille. 

Viktor kävi muutaman kerran psykoterapiassa, mutta psykiatri itse 
keskeytti hoidon väittämällä, ettei siitä ole Viktorin tapauksessa mitään 
hyötyä. ”Ei sinun täällä kannata käydä. Tämä on turhan kallista ja 
muutenkin turhaa, koska lääketieteellisesti katsoen et ole sairas enkä siis 
niin ollen voi hoitaa sinua lääkityksellä. Sitä paitsi olet psyykkisesti 
harvinaisen vahva ja terve. Olet tällä hetkellä vain tavallista syvemmäs- 
sä masennustilassa. Teidät taiteilijat tuntien sanoisin, ettei se ole 
huolestuttavaa. Se menee varmasti ohi, saattaapa olla jopa hyväksikin 
tulevalle luomiskaudellesi. Annankin sinulle neuvon, että painaisit 
päälle entistä enemmän etkä pysähtyisi masennukseen, joka menee pian 
ohi.” 

Nämä psykiatrin ohjeet mukanaan Viktorin oli lähdettävä. Enää ei 
ollut mitään toivoa. Viimeinenkin toivonkipinä oli mennyt - edes 
lääkäriltä ei tullut apua. Hän ei ollut ymmärtänyt sisäistä kipua ja 
pimeyttä. 

Sen jälkeen kaikki oli vain tasaista harmaata taivaltamista, ilman 
mitään otetta elämään. Siinä vaiheessa, talvella 1980, Viktor kävi 
muutaman kerran hengellisissä kokouksissa. Mutta tällä kertaa hän ei 
etsinyt mallia esiintymisilleen vaan vain ja ainoastaan vastausta elämän- 
sä tarkoituksettomuuteen. Jospa se olisi löytynyt Yli-Vainion kokouk- 
sista. 

Ennen kaikkea hän pelkäsi kuolemaa, koska ei tiennyt minne joutuisi 
jos päättäisi päivänsä. Hengellisissä kokouksissa käynti sekoittui hänen 
joogauskoonsa niin täydellisesti, että hänen elämänsä tuntui köydeltä, 
jossa oli solmu toisensa jälkeen. Hän yritti availla niitä, mutta joka 
kerran kun hän luuli avanneensa solmun, sen tilalle syntyi kaksi uutta. 



Ensi kertaa hänestä tuli kapakoiden tiskien äärellä notkuva filosofi, 
joka oli valmis keskustelemaan elämän syvistä asioista kenen kanssa 
tahansa. Baarista tultuaan hän sitten kirjoitteli muistilehtiöönsä hienoja 
ajatuksiaan sekä tämänpuolisesta että kuolemanjälkeisestä elämästä. 
Mutta ne eivät kuitenkaan vapauttaneet häntä tuskaisista ahdistustilois- 
ta. 

Arkipäivän askareet Viktor pystyi vielä kutakuinkin hoitamaan ja 
näyttämään ulospäin tasapainoiselta. Hän lohduttautui sillä, että taitei- 
lijoilla elämän normien marginaali on hivenen suurempi kuin muilla, 
eikä heitä heti tuomita sekopäisiksi. 

Viktorin kokouksissa käynnit oli huomattu, vaikka hän yrittikin 
rennonlaisesti nojailla kokouspaikkojen ovipielissä, ikään kuin sattu- 
malta paikalle eksyneenä. Uskovaisille se antoi kuitenkin sen merkin, 
että miehellä oli haku päällä. Joku soitti hänelle ja kehotti hankkimaan 
kiijan Gurun kuolema. Sen luettuaan Viktor avautui katsomaan asioita 
uudelta näkökulmalta. Hän oli hyvin syvällä joogan filosofiassa, mutta 
lapsuudessa saatu kristillinen opetus auttoi häntä toisaalta uskomaan 
vaihtoehtoihin. 

Hän joutui kyseenalaistamaan uskonmallinsa. Jos Gurun kuolema 
-kiijan tarina oli totta, niin koko joogan oppi olikin valhetta. Jooga 
kumosi koko kristinopin perustan, Jeesuksen ristinkuoleman Golgatalla. 
Eli Viktor joutui tämän tilanteen eteen: Jos taivasten valtakuntaan 
pääsee kerran omilla hyvillä teoilla ja pyrkimyksillä valaistumiseen ja 
tuohon Voimaan yhtymiseen, niin miksi Jeesuksen sitten piti kuolla 
ihmisen syntien vuoksi? Silloinhan myös armo muuttui turhaksi. Siis 
jooga-oppi olikin Raamatun ilmoituksen vastainen, vaikka se puhui 
Jumalasta ja Jumalan pojasta. Vaikka joogassa pyritäänkin hyvyyteen, 
rakkauteen ja tuonpuoleisen elämän onnellisuuteen, niin keinot ovat 
täysin Jeesuksen opin vastaiset. 

Viktor törmäsi aina uudelleen tuohon Jeesuksen vereen. Se oli 



shokki.. .veri, veri, veri... käsittämätöntä. Se ei millään sopinut joogan 
opettamaan logiikkaa. Hänen kriisinsä vain paheni. Nyt hän vasta 
pelkäsikin kuolemaa, koska jos Jeesuksen oppi oli oikea - niin Yli- 
Vainiokin puhui - oli helvetti olemassa. Ja siitä jooga ei puhu mitään. 
Pahan ihmisen kuolema kuitattiin karman lailla; hän joutuisi palaamaan 
uudelleen ja uudelleen entiseen elämäänsä, kunnes valaistuisi. 

Niilo taas väitti, että ihminen syntyy kerran ja kuolee kerran ja joutuu 
sitten tuomittavaksi. Sitä Viktor kauhistui, sillä hänhän kuuluisi silloin 
ilman muuta helvettiin. 


Viktorin helvetti ja pääsiäinen 

Pääsiäisviikolla 1980 Klimenkot kokoontuivat ystäviensä kanssa Keski- 
Suomeen viettämään heille perinteistä juhlaa. Kuten tavallista, juomista 
ja sekoilua oli riittävästi. Aiemmin Viktor ei ollut kiinnittänyt siihen 
mitään huomiota, mutta tällä kertaa hän ei kestänyt nähdä sitä. Mies ei 
itsekään tiennyt, mistä moinen moraali yhtä äkkiä iski häneen. Juhlimi- 
nen oli loukkaavaa ja Viktor voi pahoin. Kesken juhlien hän karkasi 
suuttuneena autoonsa ja ajoi takaisin Helsinkiin. Hän oli kuin sumussa. 
Nyt kaikki olisi lopussa - tämä yö olisi viimeinen, eikä huominen enää 
koskaan koittaisi hänelle. 

Tuona kärsimysyönään Viktor käy työhuoneessaan hirvittävän taiste- 
lun elämästään. Hän pyörittelee ajatuksia päässään, muttei saa mitään 
järkevää kasaan. Hän ei edes pysty päättämään millä tavalla riistäisi 
itseltään hengen. 

Hän avaa vuosikertakonjakkinsa ja tyhjentää sen nopeasti. Hän 
odottaa sen puuduttavaa vaikutusta, mutta ei hämmästyksekseen hu- 
mallu lainkaan. Hän yrittää rukoilla, mutta ei pysty keskittymään eikä 
oikeastaan tiedä miten voisi rukoilla. Sisällä riehuu sellainen tuska, että 



häntä itkettää. Mutta kyyneleet pysyvät poissa vaikka hän kuinka 
toivoisi niiden tulevan. Sen sijaan tuska työntyy ihon pintaan kylmänä 
hikenä. Tuossa tilassa hän kirjoittaa muistiin ajatuksen, jolla yrittää 
kuvata tilaansa: ^Sisälläni on niin hirvittävä tuska, etten ole koskaan 
tuntenut tällaista kipua. En edes silloin, kun löin kirveellä polveeni. 
Tuohon kipuun sai lääkettä ja käärettä, mutta nyt en pääse käsiksi 
sisäiseen tuskaan. En pysty koskettamaan sitä eikä konjakkikaan poista 
sitä. Voi, jos pääsisin tästä tuskasta, niin antaisin vaikka hakkauttaa 
oikean käteni irti. Sekin olisi mitätön teko tämän kärsimyksen rinnalla. 
Tämä on käsittämätön tuska johon ei pääse käsiksi. Miksei kukaan voi 
repiä sitä minusta ulos? Se on kuin tuli jota ei voi sammuttaa, kuin 
sisäinen HELVETTI.” 

Samanaikaisesti seinät alkavat taas kaatua hänen päälleen. Loppu on 
nyt siis käsillä. Hän kuulee sisällään äänen, joka neuvoo: ”Lopeta itsesi 
niin tuskasi häviää ja pääset rauhaan.” Täysin käsittämättömästi hänen 
sekavassa mielessään välähtää yhtä äkkiä kirkas oivallus. Hän tekee 
vastakysymyksen: ”Kuka sinä olet, joka minulle annat tuollaisen 
neuvon. En haluaisi kuolla, koska pelkään helvettiä, mutta en voi 
elääkään näin, tässä tuskassa ja ahdistuksessa. Kuka sinä olet, joka 
kehotat minua tappamaan itseni? Ei Jumala näin tekisi, vaan auttaisi 
minua pääsemään tästä ahdistuksesta. Sinä olet varmaan saatana, kun 
tuollaista neuvot. Ja jos sinä olet olemassa, silloinhan Jumalakin on ja 
Hän juuri sanookin, että sinä olet tullut vain tappamaan ihmisiä. 
Siihenhän sinä minua kehotat.” 

Kauhun puristaessa Viktorin päätä, sydäntä, kehoa ja sielua hän 
putoaa polvilleen ja huutaa Jumalan puoleen. Hän vaatii Jumalaa 
auttamaan, jos kerran Jumala on olemassa. Hän ei pyydä muuta kuin 
että ei joutuisi helvettiin. Hän ei pyydä parempaa elämää vaan 
ainoastaan syntejään anteeksi. Hän on valmis vaikka ryömimään 
loppuelämänsä kunhan vain pääsee taivaaseen eikä joudu helvettiin. 



Kauhu helpottaa sen verran, että seinät alkavat palautua paikoilleen 
ja itsetuhoon kehottava ääni häviää. Rääkkääntynyt mies vaipuu uneen, 
mutta päättää soittaa seuraa vana päivänä isälleen ja mennä tapaamaan 
häntä ja selvittää lopullisesti tätä uskonasiaa. 

Seuraavana päivänä Viktor ajaa jälleen tuttua tietä Lohjalle, isän 
kotiin. Savva on laittanut saunan ja kutsunut paikalle myös Pekka 
Mustosen, saarnaajan. Miehet saunovat, syövät ja puhuvat. Viktor 
kertoo halustaan tulla uskoon ja sanoo jo oikeastaan olevansa uskossa. 
Saarnaaja ei oikein vakuutu Viktorin selostuksista. Se harmittaa häntä. 
Keskustelu on pitkä ja vaikea ja kestää iltapäivästä yömyöhään saakka. 
Viktor ei tahdo millään ymmärtää Kristuksen sovitustyötä ja veristä 
kuolemaa eikä uudestisyntymistä. Pekka Mustonen taas ei tahdo tinkiä 
niistä vähääkään. Taas tuo veri, jota Viktor ei lainkaan käsitä. Pekka 
jankuttaa ja selostaa, keskustelu pyörii paikallaan. Vihdoin väsynyt 
saarnaaja kysyy, haluaisiko Viktor antaa elämänsä Herralle tässä ja nyt, 
ilman sen suurempia selityksiä. 

”Jos haluat luovuttaa elämäsi Jeesukselle juuri nyt, polvistutaan 
tähän ja pyydetään, että Hän antaa kaikki sinun syntisi anteeksi ja 
puhdistaa ne verellänsä,” sanoo saarnaaja. 

Viktor ei totta totisesti ymmärrä tätä, mutta halua hänellä on. Ja se 
riittää, hän päättää hypätä mustaan aukkoon. Hän haluaa saada syntinsä 
anteeksi, joten miehet polvistuvat. Saarnamies rukoilee ja julistaa 
Jeesuksen nimessä ja veressä kaikki hänen syntinsä anteeksiannetuiksi. 

Viktorista ei tunnu miltään, mutta kyyneleet vuotavat pitkin hänen 
kasvojaan. Siitä hän ilahtuu, sillä pitkään aikaan hän ei ole kyennyt 
itkemään. Ainakin jotain on tapahtunut. 

Hän palaa kotiin turtuneena, vähäisin ajatuksin. Mutta seuraavana 
päivänä hän huomaa, että tuska irrottanut otteensa hänestä. Poissa ovat 
kauhut, pelot, ahdistukset ja skitsofrenia, jonka hän aivan varmasti 
uskoi itseään vaivaavan. Sisäinen tuska on poispyyhitty. Tilalla on 



sähköinen olo. Aivan kuin hänen sormenpäänsä olisivat pistorasiassa ja 
sähköaallot kulkisivat kaiken aikaa hänen lävitseen. Hän tärisee omitui- 
sesti. Tässä olotilassa on jotain samaa kuin krapulassa, mutta tämä ei ole 
pahoinvointia vaan uskomatonta hyvänolon tunnetta. 


Viktor peruuttaa Pariisin 

Ehkä armahdettua taiteilijaa nyt tärisyttääkin se, että edessä on vielä 
monta taistelua. Esiintymiset pitää peruuttaa, perheelle pitää kertoa 
uskoontulosta, muillekin ihmisille pitää kertoa. Nyt hän ei kuitenkaan 
pelkää, vaan tärisee ja tärinä tuntuu antavan hänelle voimia nostaa 
puhelimen luuri. Hän soittaa televisioon, minne ennen niin himosi 
päästä esiintymään. Hän ilmoittaa ohjelmasihteerille, ettei voi tulla 
lupaamaansa ohjelmaan koska on tullut uskoon, eikä halua enää laulaa 
ja esiintyä sen kaltaisissa ohjelmissa. Ohjelmasihteeri säikähtää ja 
hämmentyy, mutta Viktorille tämä on voitto. Miten työstä kieltäytymi- 
nen saattaakin tuntua näin hyvältä! Ensimmäistä kertaa elämässään hän 
tuntee olevansa vapaa. Edes tärkeä työnantaja televisio ei määräile 
häntä. Tuntuu kuin hän nyt kuorisi vanhaa saastaa yltään kerros 
kerrokselta. 

Mahtava tunne! Tätäkö se Kristuksen toivo tarkoittaa? Ainoa aukto- 
riteetti on Jumala ja Hänen tahtonsa toteuttaminen. Viktor soittaa 
Pariisiin ja irtisanoo tuon sopimuksen, jota oli toivonut enemmän kuin 
mitään elämässään, mutta sen saatuaan vaipunut syvimpään mahdolli- 
seen ahdistukseen. Hän oli pelännyt epäonnistumista sairauteen saakka 
- nyt hän tuntee itsensä täydellisesti vapaaksi. 

Pariisin-puhelu kestää pitkään ja luultavasti Ranskan-pää ei alkuun- 
kaan käsitä höyrähtänyttä taiteilijaa. Mutta sopimus peruutetaan. Sen 
jälkeen vuorossa onkin vaikein pala. Vaimoja lapset. 



Viktor siirtää perheelleen kertomista ainakin kaksi viikkoa. Häntä 
jännittää ja hän harjoittelee todistustaan naapurin lasten parissa. Eihän 
Raamatussa puhuta mitään siitä, että aina pitäisi vain aikuisille todistaa. 
Kun hän kertoo pihan lapsille, että naapurin setä on tullut uskoon, 
tokaisee yksi heistä nenäänsä likaisella sormella kaivaen, että aha, mitä 
se tarkoittaa ja jatkaa leikkimistään vastausta odottamatta. 

Ensimmäinen askel omassa piirissä on tehty. 

Viktor valitsee sunnuntaiaamun, jolloin koko perhe on aamiaisella. 
Hän kääntyy lastensa puoleen, mutta katselee sivusilmällä vaimoaan 
kertoessaan, että isi on nyt tullut uskoon. Vaimo tuntuu saavan 
sähköiskun. Hän jatkaa lehden tuijottamista sen näköisenä kuin ei olisi 
kuullut mitään. Todor, nuorempi poika, laukaisee tilanteen sanomalla: 
”Ahaa, nyt mä ymmärrän. Olenkin jo vähän ihmetellyt, että ovesta on 
tullut sisälle niin kuin sama isä, ja kuitenkin se on ollut jotenkin uusi 
isi.” 

Lapsen suusta tuli totuus. Viktor oli astunut uuteen elämään. Hän oli 
uudestisyntynyt. Hän oli kohdannut Jeesuksen ja voima oli vapauttanut 
hänet. Eikä hän ollut edes tiennyt, että Jeesus elää ja on olemassa. 

Tätä vapautta Viktor oli aina kaivannut. Tämän hän oli kuvitellut 
löytävänsä menestyksestä, kunniasta, maineesta ja rikastumisesta. Siinä 
maailmassa hän oli polttanut siipensä, menettänyt puhtautensa, kulutta- 
nut voimansa, tahrannut sydämensä ja haavoittanut sielunsa. Hän oli 
aina ollut juureton, ikuisesti vailla kotia ja kotimaata, rikkinäiseksi 
reväisty lapsuudesta lähtien. 


Ikuinen koti, sisäinen rauha 

Nyt hänet oli ottanut vastaan maailman rakastavin syli ja Jumalan 
iankaikkiset käsivarret kannattelisivat häntä tästä lähtien. Hänen ei 



tarvitsisi niin hirveästi enää itse ponnistella näyttääkseen menestymis- 
tään itselleen ja muille eikä repiä itseään ja läheisiään hajalle omissa 
taisteluissaan. Hän oli päässyt kuiville upottavasta suosta, josta hän ei 
omin voimin olisi selvinnyt hengissä, sen hän hyvin ymmärsi. 

Mutta Kristus oli pystynyt vapauttamaan hänet yhdellä kertaa. Ja 
Viktor tiesi, että tällaiselle Jumalalle hän halusi antaa koko jäljellä 
olevan elämänsä, kaiken sen kirjon joka hänen sielunsa pinnalla sykki. 
Hänen suonissaan virtaisi aina hänen sukunsa levoton veri, hänen 
elämänsä ei koskaan tulisi olemaan tavallisen tasaista ja helppoa, hänen 
laaksonpohjansa tulisivat aina olemaan mustia ja hänen taivaansa 
huikaisevan suuria ja häikäisevän kirkkaita. Mutta Kristuksen sovitus- 
työ antaisi hänelle rauhan, sisäisen rauhan hänen elämänsä loppuun 
saakka, eikä hän, luonnoltaan yksinäinen vaeltaja, enää koskaan olisi 
vailla kotimaata ja tulevaisuuden toivoa. 



TAIVAS TAI HELVETTI 

Viktor Klimenko 


Taivas tai helvetti. 

Voiko asian ilmaista näin kategorisen yksinkertaisesti? 

Raamatun ilmoituksen mukaan voi. Jeesus neuvoi meitä: ...vaan 
olkoon teidän puheenne: On, on, tahi: ei, ei. Mitä siihen lisätään, se on 
pahasta.” (Matt.5:37) 

Tämän periaatteen noudattaminen on ollut ihmiselle vaikeata. Mo- 
nelle kuulijalle suoraan kohtikäyvä evankeliumi on ollut pelottava. Jo 
helvetin mainitseminen on nostanut kylmiä väreitä. Monen on vaikea 
mieltää sitä, että rakastava Jumala heittäisi jonkun helvettiin. 

Jos helvettiä ei olisi, mistä Jeesus meidät sitten pelastaisi ja mihin? 

Helvetti on pelottava, siksi Jumala haluaakin, ettei yksikään ihminen 
menisi sinne vapaaehtoisesti. Miksi Jumala sitten teki helvetin? Se oli 
rangaistus kapinaan nousseille enkeleille, riivaajahengille ja heidän 
johtajalleen Saatanalle. Ihmistä varten sitä ei luotu, mutta Saatana sai 
oveluudellaan ihmisen lankeamaan syntiin ja teki näin ihmisestä itsel- 
leen orjan. Tästä hirvittävästä siteestä voi vapautua vain lunastuksen 
kautta. 

Koska orja ei voi itseänsä lunastaa, täytyy jonkun toisen tehdä se. Sen 
voi suorittaa vain sellainen ihminen, joka ei ole tehnyt syntiä ja on 
vapaa Saatanan orjuudesta. Tällainen mies on Jumalan poika, Jeesus 



Nasaretilainen. Eikö kukaan muu voi lunastaa, eikö todellakaan ole 
ketään toista? Raamatun ilmoituksen mukaan vain Jeesus Kristus on 
lunastajamme. Siellä lukee: ”Sillä kaikki ovat syntiä tehneet ja ovat 
Jumalan kirkkautta vailla.” (Room.3:23) 

Mistä sitten tietää kuka on tehnyt syntiä? 

”Synti on hallinnut kuolemassa...” (Room.5:21) ”.. .sillä synnin palk- 
ka on kuolema.” (Room.6:23) ”...te kuolette syntiinne.” (Joh.8:21) 

Yksikään ihminen ei ole jäänyt henkiin - ellei nyt sitten lasketa Eliaa 
ja Haanokia. Tiedämme sen, että jokainen on tehnyt syntiä, kilteinkin 
ihminen, kaikki uskovaisetkin. Ehkä toteat: - Kuolihan Jeesuskin. Eikö 
näin ollen hänkin ollut syntinen? 

Tätä epäilivät vahvasti hänen aikalaisensakin. Siksi Jeesus sanoikin 
heille: ”Mutta minua te ette usko, sentähden että minä sanon totuuden. 
Kuka teistä voi näyttää minut syypääksi syntiin?” (Joh.8:45,46) Jeesus 
tosin kuoli, mutta ei synteihinsä. Hänen kuolemansa oli harkittu murha. 
Tosin sitä edelsi käsittämätön oikeudenkäynti. Palestiina oli Rooman 
miehitysvallan alaisuudessa ja yksi hallitsijoista oli Pontius Pilatus. Hän 
joutui tuomitsemaan Jeesuksen. Oikeuden päätös oli pöyristyttävä, 
kuolemantuomio syyttömäksi julistetulle miehelle! Pilatus teki merkilli- 
sen teon. Hän pyysi tuomaan vettä ja pesi kätensä vertauskuvallisesti ja 
ilmoitti: ”Syytön olen minä tämän miehen vereen.” Mutta uskonnollis- 
ten johtajien mieliksi hän antoi Jeesuksen ruoskituttavaksi ja sitten 
häpeällisesti ristiin naulittavaksi kahden ryövärin kanssa. 

Tuomion täytäntöönpanijat varmistivat Jeesuksen kuoleman työntä- 
mällä keihään hänen kylkeensä. Siitä vuosi verta ja vettä. 

Lääketieteellisesti se oli todistus, että hän oli varmasti kuollut. Hänet 
haudattiin, mutta kolmantena päivänä Hän heräsi kuolleista. Raamatun 
ilmoituksen mukaan Hänen Taivaallinen Isänsä herätti Hänet, koska 
Hän oli synnitön. Kuolema ei voinut pitää Häntä. Hän oli synnin ja 
kuoleman voittaja. Näin Hän todisti ihmisille, että Hänellä on valta 



lunastaa syntiset ihmiset Saatanan orjuudesta ja helvetin tuomioista. 
Hänellä on kaikki valta taivaassa ja maassa. 

Ei Jeesus ylösnousemisensa jälkeen minnekään hävinnyt. Eikä hän 
ilmestynyt pelkästään muutamalle opetuslapselleen, vaan todistettavasti 
yhteensä sadoille ihmisille. Tosin samanaikaisesti levitettiin huhua, että 
opetuslapset olisivat varastaneet hänen ruumiinsa ja ettei tämä kuolleis- 
tanoussut ollut oikea Jeesus. Jos näin olisi todellakin ollut, niin kaiketi 
maailmalle olisi annettu pätevämpiä todistuksia kuin pelkkä huhu. 

Juutalaisia on syytetty Jumalan pojan murhaamisesta satoja vuosia, 
mutta koskaan ei ole julkaistu sellaista asiakirjaa, joka mitätöisi hänen 
ylösnousemisensa. Olisihan juutalaisille tärkeää kumota ylösnousemus, 
koska samalla kumoutuisi Jeesuksen synnittömyys. Juutalaisten johta- 
jien ainoa syyte Jeesusta vastaan oli se, että hän sanoi olevansa Jumalan 
poika. Siis valehtelija. 

Juutalaisten historia on tarkkaan tallennettu Mooseksesta lähtien 
kaikkine ihmeineen. Jos kerran juutalaiset pitivät Jeesusta profeettana, 
joka teki suuria ihmetekoja, niin kaiketi he olisivat kertoneet omissa 
kirjoituksissaan, ettei tämä profeetta noussut kuolleista. Tällaisia kirjoi- 
tuksia ei ole julkaistu, vaikka todennäköisesti niitä on olemassa. 

Maailmassa on tuhansia uskontoja kilpailemassa paremmuudestaan. 
Niiden vertaileminen keskenään on mahdottomuus. Sitä paitsi kuka voi 
sanoa mikä niistä on se oikea, kun ei ole todisteita kuoleman jälkeisestä 
elämästä. Eihän sitäkään ole todistettu onko taivasta tai helvettiä. Siksi 
onkin tärkeää tietää, onko opettaja luotettava. Maailman uskontojen ja 
tuhansien uskonnon opettajien joukossa Jeesus on ainoa, joka on 
noussut kuolleista. Jeesus tekee muista valehtelijoita ja ilmoittaa samal- 
la, että valheen isä on itse Perkele. 



MITÄ KAIKKEA JEESUS ON? 


Jeesus ei ollut jäävi antamaan itsestään lausuntoa, koska hän teoillansa 
osoitti olevansa se, jonka sanoikin itsensä olevan: ”MINÄ OLEN 
JUMALAN POIKA.” 

Jeesus sanoi olevansa muutakin: 

”Minä olen tie ja totuus ja elämä: ei kukaan tule Isän tykö 
muutoin kuin minun kauttani. (Joh.l4:6) 

Minä olen ylösnousemus ja elämä; joka uskoo minuun, se 
elää vaikka olisi kuollut. (Joh. 11:25) 

Minä olen ovi, jos joku minun kauttani menee sisälle, niin 
hän pelastuu (Joh. 10:9), joka ei mene ovesta lammastarhaan 
vaan nousee sinne muualta, se on varas ja ryöväri. (Joh. 10:1) 
Jokainen joka huutaa avuksi Herran nimeä, pelastuu. 
(Ap.2:21) 

Eikä ole pelastusta yhdessäkään toisessa; sillä ei ole taivaan 
alla muuta nimeä ihmisille annettu, jossa meidän pitäisi pelas- 
tuman (Ap.4:12), kuin Jeesuksen Kristuksen, Nasaretilaisen, 
nimen kautta, hänen jonka te ristiinnaulitsitte, mutta jonka 
Jumala kuolleista herätti. (Ap.4:10) 

Hänestä kaikki profeetat todistavat, että jokainen, joka 
uskoo häneen, saa synnit anteeksi hänen nimensä kautta. 
(Ap. 10:43) 

Sillä jos sinä tunnustat suullasi Jeesuksen Herraksi ja uskot 
sydämestäsi, että Jumala on hänet kuolleista herättänyt, niin 
sinä pelastut; sillä sydämen uskossa tullaan vanhurskaaksi 
mutta suun tunnustuksella pelastutaan. (Room.l0:9,10) 

Sen tähden jokaisen, joka tunnustaa minut ihmisten edessä 
minäkin tunnustan Isäni edessä, joka on taivaissa. Mutta joka 
kieltää minut ihmisten edessä, sen minäkin kiellän Isäni edessä 



joka on taivaissa. (Matt. 10:32,33) 

Tehkää parannus ja ottakoon kukin teistä kasteen Jeesuksen 
Kristuksen nimeen syntienne anteeksi saamiseksi, niin te saatte 
Pyhän Hengen lahjan. Antakaa pelastaa itsenne tästä nurjasta 
sukupolvesta. (Ap.2:38,40) 

Mikä helpotus, ettei tarvitse vuosikymmenisä tutkia ja miettiä, mikä 
on se oikea uskonto. Tärkeintä on siis tutustua opettajaan ja sitä kautta 
hänen oppiinsa. Oppi itsessään ei vielä todista kaikkea. Raamatun opin 
päätarkoitus on johdattaa lukija Jeesuksen tuntemiseen. 

Vaikka juutalaiset syyttivätkin Jeesusta siitä, että hän tuli kumoa- 
maan Mooseksen jumaluusopin, lain, ei hän sitä tehnyt. Itse hän sanoi: 
”Minä olen tullut täyttämään lain.” Jeesus siis hyväksyi täysin Moosek- 
sen opin. Ongelmaksi oli tullut se, että kansa ja opettajat tunsivat lain, 
mutta eivät sen antajaa. He olivat joutuneet harhaan. Siksi Jeesus tuli 
tekemään uuden liiton heidän kanssaan. 

Mutta vaikka Hän täytti lain täydellisesti, Hänet ristiinnaulittiin silti. 
Näin juutalaiset todistivat itse itsestään, etteivät he tunteneet Mooseksen 
opetusta, jonka tarkoituksena oli opettaa kansa tuntemaan Jumala. He 
ristiinnaulitsivat Jumalansa. Jeesus sanoi ristillä: ”Se on täytetty.” Se oli 
lain loppu. Uuden liiton laki on rakkauden laki. ”Joka rakastaa minua, 
hän pitää minun käskyni,” sanoi Jeesus. 

Uusi liitto, joka on sinetöity Jeesuksen Kristuksen verellä, kiteytyy 
tähän ilmoitukseen: 

"Sillä niin on Jumala maailmaa rakastanut, että hän antoi 
ainokaisen poikansa, ettei yksikään, joka häneen uskoo, huk- 
kuisi, vaan hänellä olisi iankaikkinen elämä. Sillä ei Jumala 
lähettänyt Poikaansa tuomitsemaan maailmaa, vaan sitä var- 
ten, että maailma hänen kauttansa pelastuisi. Joka uskoo 
häneen sitä ei tuomita, mutta joka ei usko, se on jo tuomittu, 



koska hän ei ole uskonut Jumalan ainokaisen Pojan nimeen. 
(Joh.3:16-18) 


Ei kestänyt pitkää aikaa, kun jo tämäkin liitto vinoutui. Siitäkin tuli 
oppi ilman Jeesuksen henkilökohtaista tuntemista. Nykyisin moni 
ihminen uskoo oppiin ja noudattaa sitä parhaan kykynsä mukaan, 
mutta ei tunne uuden liiton Herraa. Se on samanlaista pimeydessä 
vaeltamista kuin vanhan liitonkin aikana. 

Paavo Ruotsalainen tunsi opin ja kiihkoili sen puolesta. Mutta 
tavattuaan yksinkertaisen maalaissepän hän sai kuulla tuon totuuden: 
”Yksi sinulta puuttuu ja sen mukana kaikki: Kristuksen sisäinen 
tuntemus.” Ihminen suorittaa kaikki muodolliset seremoniat, mutta 
hengellistä elämää ei välttämättä synny lainkaan. Se tapahtuu vasta, kun 
Jeesus itse muuttaa meihin asumaan. 

Voidaanko Jeesukseen tutustua muullakin tavalla kuin vain lukemal- 
la Hänestä? 

Kyllä voidaan ja niin pitääkin tehdä - jos aikoo olla Hänen 
seuraajansa ja päästä taivaaseen. 


MITEN UUDESTISYNNYTÄÄN? 

Tätä tutustumista kutsutaan uudestisyntymiseksi. Se on niin vaikeasti 
selitettävissä, ettei kukaan ole pystynyt määrittelemään sitä paremmin 
kuin Jeesus. Silloin kysyjänä oli jumaluusopin opettaja ja hallitusmies 
Nikodeemus. Hän kuului fariseusten lahkoon ja uskoi tuonpuoleiseen 
elämään. Hän opetti muille Mooseksen lakia ja tiesi, ettei kukaan 
pystynyt sitä täydellisesti täyttämään. 

Nikodeemuksen ongelma oli todennäköisesti se, että hän eli epävar- 
muudessa siitä, miten taivaaseen ja Jumalan luokse tullaan. Sama 



epävarmuus vaivaa monia tälläkin hetkellä. 

Niinpä Nikodeemus tuli Jeesuksen luokse, koska oli kuullut hänen 
puhuvan paljon juuri tästä aiheesta: TAIVAS TAI HELVETTI. Kukaan 
muu ei ollut aiemmin saarnannut näin. Jeesus lupasi johdattaa ihmisen 
taivaaseen ilman lain täyttämistä. Hän armahtaa niitä ihmisiä, jotka 
tunnustavat syntinsä ja uskovat Hänen olevan Jumalan poika, joka 
antaa syntejä anteeksi. Jotka uskovat Hänen opetukseensa, pääsevät 
TAIVAASEEN. Mutta jotka eivät usko Häneen, ajautuvat HELVET- 
TIIN synteinensä. 

Nikodeemus tekeekin kysymyksen: "Miten sinne taivaaseeen oikein 
päästään, ja miten sinne voi löytää?” Jeesuksella on selkeä vastaus kuten 
aina. Silti oppinut ja viisas Nikodeemus ei sitä ymmärrä, ainakaan heti. 
Tämä Jeesuksen vastaus on kenties olennaisin kohta Raamatussa. Se on 
avain kaikkeen. Ellei sitä ymmärrä, ei ymmärrä uutta liittoakaan. Jeesus 
vastasi ja sanoi hänelle: 

"Totisesti, totisesti minä sanon sinulle, joka ei synny uudesti 
ylhäältä, se ei voi nähdä Jumalan valtakuntaa, jos joku ei 
synny vedestä ja hengestä, ei hän voi päästä sisälle Jumalan 
valtakuntaan; teidän täytyy syntyä uudesti ylhäältä.” 
(Joh.3:3,5,7) 

Nikodeemus on hämmästynyt ja kysyy: "Kuinka tämä voi tapahtua?” 
Jeesuksen täydellinen vastaus on puettu vertauskuvalliseksi: 

"Tuuli puhaltaa, missä tahtoo, ja sinä kuulet sen huminan, 
mutta et tiedä mistä se tulee ja minne se menee; niin on 
jokainen, joka on hengestä syntynyt.” (Joh.3:8) 

Monet teologit ovat miettineet ja yrittäneeet löytää kirkkaan selityk- 
sen, mitä Jeesus haluaa tällä esimerkillään sanoa. Jotain siitä voi 
päätellä: Ainakin se on Jumalan teko, ihminen ei voi sitä itse sen 



enempää tehdä kuin ansaitakaan. Siihen tarvitaan vapaata tahtoa ja 
suostumusta. Siinä on kysymys Jumalan voimasta, jonka voi kuulla ja 
kokea niin kuin tuulen, vaikkei näekään sitä vaan ainoastaan sen jäljet. 
Ihmiselle tapahtuu jotain käsittämätöntä - sisäisessä maailmassa koe- 
taan jotain. Ihminen saa sisäisen varmuuden siitä, että hän on Jumalan 
lapsi. Jumalan lapseksi ei voi opiskella, eikä kastaa, eikä siunata. Ainoa 
tie Jumalan lapseksi on syntyminen. Jumala synnyttää ihmisen. 

Miljoonat ihmiset maailmassa ovat uudestisyntyneet elävään uskoon, 
mutta vielä useammat ovat uskossa kyllä, mutta eivät ole uudestisynty- 
neet ylhäältä. 

Seuraavat raamatunjakeet todistavat uudestisyntymistapahtumaa: 

”Kun Pyhä Henki tulee teihin, niin te saatte voiman ja te 
tulette olemaan minun todistajani.” (Ap. 1:8) 

Henki itse todistaa meidän henkemme kanssa, että me 
olemme Jumalan lapsia. (Room.(:16) 

Olette saaneet lapseuden hengen, jossa me huudamme: 
'Abba! Isä!” (Room 8:15) 

Joita Jumalan henki kuljettaa, ovat Jumalan lapsia. (Room. 
8:14) 

Ja minä olen rukoileva Isää ja hän antaa teille toisen 
Puolustajan olemaan teidän kanssanne iankaikkisesti, totuuden 
hengen, jota maailma ei voi ottaa vastaan, koska se ei näe 
häntä, eikä tunne häntä, mutta te tunnette hänet, sillä hän 
pysyy teidän tykönänne ja on teissä oleva. Sinä päivänä te 
ymmärrätte, että minä olen Isässäni ja te olette minussa ja minä 
teissä.” ( Joh. 1 4: 1 6, 1 7, 1 0) 

Tällaista epävarmutta, josta Nikodeemus kärsi, on ilmennyt hänen 
jälkeensäkin. Eikä sitä puutu meidän suomalaisten joukostakaan. Myös 
apostoli Paavalille se oli tuttu asia. Häneltä tultiin usein kysymään 



pelastusvarmuutta. Selkeästi, kuten Jeesus, hän kehottaa asianomaista 
itse tutkimaan sitä. 

”Koetelkaa itseänne, oletteko uskossa; tutkikaa itseänne. Vai ettekö 
tunne itseänne, että Jeesus Kristus on teissä? Ellei, niin ette kestä 
koetusta.” (2 Kor.l3:5) 

Ihmisen on itse tiedettävä onko hän uudestisyntynyt vai ei. Koska 
uudestisyntyminen ylhäältä on Jumalan teko, täytyy ihmisen antaa 
siihen suostumuksensa. Ei Jumala sitä väkisin tee, vastoin ihmisen omaa 
tahtoa. Jos ihminen rakastaa sitä elämää jota hän elää, eikä halua sen 
muuttuvan, niin Jumala ei väkisin muuta häntä. 

Adam ei ottanut siitä puusta hedelmää itse. Jumala kyllä kielsi 
Aadamia syömästä siitä puusta, mutta ei kestänyt kauan kun Eeva jo 
poimi hedelmän. Ihmisellä on vapaa tahto, eikä Jumala estä tekemästä 
syntiä. 

Uskoontulossa valitaan Jeesuksen ja maailman välillä. Molempia ei 
voi saada, Jeesus sanoi jo niin. 

Pelastusta etsivän tulee ymmärtää mistä on kyse. Näin ollen hänen 
täytyy olla sentään jo siinä iässä, että kykenee ymmärtämään ja 
ilmoittamaan tahtonsa. Ihmisen liittäminen jonkin seurakunnan yhtey- 
teen häneltä itseltään kysymättä on väkivaltaa - joskin hyvää tarkoitta- 
vaa. Se on hyödytöntä, sillä Jumala edellyttää uskon tunnustamista ja 
kastetta. Raamattu tuntee vain sellaisen kasteen, joka on tarkoitettu 
uskoontulleille. 


MILLOIN JEESUS PELASTAA IHMISEN 
HELVETISTÄ TAIVAASEEN? 


Raamatun ilmoituksen mukaan tulee totaalinen maailmanloppu. Sen 
jälkeen Jumala luo uudet taivaat ja uuden maan. Tämän tarkkaa 



ajankohtaa ei ole ihmisille eikä edes enkeleille ilmoitettu. Sitten alkaa 
iankaikkinen muuttumaton elämä. Osa ihmisistä tulee olemaan taivaas- 
sa, osa helvetissä. 

Toisaalta miljoonat ihmiset eivät näe tuota maailmanloppua, sillä he 
kuolevat ennen sitä. Voidaan siis puhua myös henkilökohtaisesta 
maailmanlopusta. Kukaan ei tiedä oman elämänsä päättymisen tarkkaa 
ajankohtaa. Kuoleman hetkellä on ihmisen tulevaisuus sinetöity. Siihen 
ei voi enää vaikuttaa. Elämänsä aikana ihminen on tehnyt vapaaehtoi- 
sen ratkaisun siitä, missä viettää iankaikkisuutensa. Joko hän on antanut 
Jeesuksen pelastaa hänet helvetistä tai sitten ei. 

Koska kukaan ei ole vielä ollut taivaassa eikä helvetissä, ovat 
vuosituhansien aikana kuolleet ihmiset jossain odottamassa sitä päivää, 
jolloin Jeesus tulee takaisin. Vanhan liiton aikana Raamattu kertoo 
juutalaisten "siirtyneen Aabrahamin helmaan" Ristillä Jeesus lupasi 
parannusta tehneelle ryövärille ottaa tämän kanssaan paratiisiin. Raa- 
mattu ei tarkemmin kerro minkälaisia nämä paikat ovat. Vasta viimei- 
sen tuomion jälkeen ihmiset siirtyvät taivaaseen tai helvettiin. 

Kun Jeesus piti jäähy väispuhetta opetuslapsilleen, Hän rohkaisi heitä 
sanomalla: 

"Älköön teidän sydämenne olko murheellinen. Uskokaa 
Jumalaan ja uskokaa minuun. Minun isäni kodissa on monta 
asuinsijaa. Jos ei niin olisi, sanoisinko minä teille, että minä 
menen valmistamaan teille sijaa? Ja vaikka minä menen 
valmistamaan teille sijaa, tulen minä takaisin ja otan teidät 
tyköni, että tekin olisitte siellä, missä minä olen." (Joh 14:1-3) 

Kun Jeesuksen taivaaseen astumisen hetki oli koittanut, Hän nousi 
opetuslastensa kanssa Öljymäelle. Kun Hän oli sanonut viimeiset 
sanansa, kohotettiin Hänet ylös heidän nähtensä, ja pilvi vei Hänet pois 
näkyvistä. Ja kun he katselivat taivaalle, niin heidän luonaan seisoi 



kaksi miestä valkeissa vaatteissa. Nämä sanoivat: "Galilean miehet, mitä 
te seisotte ja katsotte taivaalle? Tämä Jeesus, joka otettiin teiltä ylös 
taivaaseen, on tuleva samalla tavalla, kun te näitte hänen taivaaseen 
menevän." (Ap. 1:9-11) 

Tämä selvittää joitakin asioita. Taivas, jonne Jeesus noutaa omansa 
on ylhäällä. Hän meni sinne tekemään meille sijaa. Kukaan ei tiedä, 
missä taivas on, mutta sen tiedämme, että oikean hetken koittaessa hän 
noutaa meidät sinne samalla tavalla kuin menikin sinne. Ilman Jeesusta 
ei kukaan löydä Isän kotiin. Saamme nähdä Hänet kun se hetki koittaa. 
Paavali kuvaa tuota hetkeä selventävästä 

"Sitten me, jotka olemme elossa, jotka jäämme tänne 
Herran tulemukseen, emme suinkaan ehdi ennen niitä, jotka 
ovat nukkuneet. Sillä itse Herra on tuleva alas taivaasta 
käskyhuudon, ylienkelin äänen ja Jumalan pasuunan kuulues- 
sa ja Kristuksessa kuolleet nousevat ylös ensin, sitten meidät, 
jotka olemme elossa, jotka olemme jääneet tänne, temmataan 
yhdessä heidän kanssaan pilvissä Herraa vastaan yläilmoihin; 
ja niin me saamme aina olla Herran kanssa. 

Jeesus toisti moneen kertaan sen, minkä Paavalikin sanoo. 

Kristuksessa kuolleet ja Kristuksessa elävät tullaan noutamaan, ei 
kaikkia. Vain ne, joissa Kristus elää, siis uudestisyntyneet Jumalan 
lapset. Jeesus kuvaa sitä näin: "Minä olen hyvä paimen, ja minä tunnen 
omani ja minun omani tuntevat minut.” "Ja laskettuansa kaikki omansa 
ulos hän kulkee niiden edellä ja lampaat seuraavat häntä, sillä he 
tuntevat hänen äänensä.” (Joh.l0:4,14) 

Opetuslapset olivat hyvin uteliaita tuosta päivästä. Jeesus ei kertonut 
tarkkaa ajankohtaa, mutta merkiksi Hän kertoi heille ne mullistavat 
maailman tapahtumat jotka edeltävät sitä hetkeä. Kun Hän istui 



Öljymäellä, tulivat opetuslapset erikseen Hänen tykönsä ja sanoivat: 
”Sano meille milloin se tapahtuu, ja mikä on sinun tulemuksesi ja 
maailman lopun merkki?” (Matt.24:3) Silloin Jeesus puhui heille 
vertauksen: 

”Katsokaa viikunapuuta ja kaikkia puita. Kun ne jo puhke- 
avat lehteen, niin siitä te näette ja itsestänne ym märrätte, että 
kesä jo on lähellä. Samoin te myös kun näette tämän tapahtu- 
van, tietäkää, että Jumalan valta kunta on lähellä. Totisesti 
minä sanon teille: tämä sukupolvi ei katoa, ennen kuin kaikki 
tapahtuu. Taivas ja maa katoavat, mutta minun sanani eivät 
katoa.” (Luuk.2 1:29-33) 

Viikunapuu on itsenäisen Israelin vertauskuva - samalla lailla kuin 
meillä suomalaisilla on itsenäisyyden kuusi. Tätä ennen Jeesus oli 
ilmoittanut opetuslapsilleen, mikä oli oleva Israelin kohtalo, kun he 
ristiinnaulitsivat profeetan. Jeesusta pidettiin yleisesti profeettana, mutta 
ei Jumalan poikana. Jeesus on ainoa profeetta, joka on ristiinnaulittu. 

Kansakunnan itsenäisyys särkyy, jos se hajotetaan pakanakansojen 
joukkoon. Mutta kun aika koittaa, kokoaa Jumala kansansa jälleen 
luvattuun maahan - viikunapuu puhkeaa lehteen. Syntyy itsenäinen 
valtio Israel. Se tarkoittaa sitä, että kesä on tullut, Jumalan valtakunta 
on lähellä, Jeesuksen paluu aivan ovella. Se opetuslasten sukupolvi, 
joka näkee tämän, ymmärtää jo itsestään että myös ylösoton hetki on 
koittanut. Samalla Jeesus kehotti katsomaan muitakin puita. Muissakin 
kansakunnissa tapahtuu suuria mullistuksia. Kansa nousee kansaa 
vastaan, valtakunta valtakuntaa vastaan, mutta se ei ole vielä maailman- 
loppu. Seurakunnan ylösotto on meille kaikkein tärkeintä. Mitä sen 
jälkeen tapahtuu, ei enää koske meitä. Meidän täytyy valmistautua 
lähtöön. 

Jeesus puhui siitä, mitä tänään näemme silmiemme edessä. Israelin 



valtio on yli 40 vuotta vanha ja juutalaisia muuttaa valtavin joukoin 
Palestiinan maahan. Sukupolven ikä ei ole pitkä. Edessä ovat vaivan 
ajat, kun maailmaa saa hallita hetken itse Perkele. Jeesus hakee omansa 
siitä hetkestä pois. Maailma saa hallitsijakseen sen, jonka se on valinnut 
kieltäytyessään Jeesuksesta. Juutalaiset vaihtoivat Jeesuksen Barabbaa- 
seen, saman virheen tekee maailma jälleen. Se valitsee sokeudessaan 
murhamiehen, ja taas vuotavat verivirrat. Saatanasta Jeesus sanoi: ”Hän 
on tullut vain varastamaan, tappamaan ja tuhoamaan.” 

Paavali täsmentää ylösoton hetkeä sanomalla: 

”Sillä itse te varsin hyvin tiedätte, että Herran päivä tulee 
niinkuin varas yöllä. Kun he sanovat: 'Nyt on rauha, ei hätää 
mitään', silloin yllättää heidät yhtäkkiä turmio, niin kuin 
synnytyskipu raskaan vaimon, eivätkä he pääse pakoon. 

Sillä ei Jumala ole määrännyt meitä vihaan, vaan saamaan 
pelastuksen Herramme Jeesuksen kautta. (1 Tess.5:2,3,9) 

Näin me siis pääsemme pelastautumaan taivaaseen ja tänne jäävät 
saavat maistaa maanpäällistä helvettiä. Tämä on kauheaa ja raakaa. 
Jumalankin mielestä se on sitä, siksi hän lähetttikin Jeesuksen meidän 
pelastajaksemme. Miksi ihmiset eivät ota Häntä vastaan, vaan nauraen 
pilkkaa vat Häntä ja Hänen opetuslapsiaan? 

Jumala teki kaikkensa pelastaakseen ihmiskunnan, mutta he eivät 
tahtoneet ottaa Häntä vastaan. 

KÄÄNNY HETI JUMALAN PUOLEEN! 

Jos olet lukiessasi kauhistunut, niin rauhoitu! Sinähän olet vielä elossa. 
Ei ole lainkaan myöhäistä kääntyä Jeesuksen puoleen, vaikka heti. 
Jeesus ei ole pelottava, vaikka kertoikin pelottavista asioista. Hän 



tarjoaa pelastusta ja rauhaa ihmisen sydämeen. Kaiken tämän Jumalan 
jäljestämän pelastusoperaation tarkoituksena on osoittaa sitä suunna- 
tonta rakkautta, jota Jumala tuntee ihmistä kohtaan. Hän rakastaa 
ihmistä, mutta vihaa syntiä. Hän tuhoaa synnin, mutta ei haluaisi, että 
Hänen rakastamansa ihminen tuhoutuisi. Siksi hän kehottaa ihmistä 
pakenemaan pois synnistä. 

Synti on kuin terroristi, joka on ottanut Jumalalle rakkaan ihmisen 
panttivangiksi. Moni ei edes tajua itse sitä, vaan seurustelee avoimesti 
synnin kanssa. 

Kun Jeesus oli maan päällä, Hän osoitti selvästi, ettei kosta pahaa 
pahalla. Hänet murhattiin, mutta toista kertaa sitä ei enää tapahdu. 
Jumala puuttuu oikeudenmukaisuudessaan asiaan ja tuomitsee maail- 
man ruhtinaan Saatanan liittolaisineen helvetin vankeuteen ikuisuudek- 
si. 


MITEN IHMINEN VOI OTTAA 
PELASTUKSEN VASTAAN? 

Ensin täytyy tuntea tarvetta. Kun ottaa uskossa vastaan nämä Jeesuksen 
sanat: ”Kaikki ovat syntiä tehneet ja ovat Jumalan kirkkautta vailla” ja 
”Synnin palkka on kuolema”. Jos uskot sen mitä Jeesus sanoo, tarvitset 
todella pelastusta. 

Seuraava toimenpide onkin jo luonnollinen. Tunnusta syntisi ja 
pakene niitä. Pakene Jeesuksen luo, sillä vain hänellä on oikeus ja valta 
vapauttaa sinut orjuudestasi. Itse et pääse eroon pakenemalla. Tee siis 
parannus, ja pyydä Jeesusta vapauttamaan sinut. Se sinun täytyy itsesi 
vuoksi tehdä julkisesti, sillä kuolihan Jeeuskin sinun edestäsi julkisesti. 

Miksi julkisesti? Siksi, ettei Jeesus hävennyt tunnustaessaan rakasta- 
vansa sinua niin paljon, että meni ristille sinun vuoksesi. Hän haluaa 



kuulla sinulta tunnustuksen vastarakkaudesta - samalla tavalla kuin 
morsian ja sulhanen vakuuttavat toisilleen rakkauttaan. 

Miksi häpeäisit Jeesusta? Ei Hän ole mitään pahaa tehnyt - vaan päin 
vastoin sinä olet. Silti Hän ei syytä sinua, vaan odottaa vain sinun 
pyytävän anteeksi ja rakastavan Häntä. 

Tämä uusi liitto perustuu rakkauteen ja anteeksiantoon, siksi Hän 
haluaa kuulla sinulta katumuksen ja rakkauden tunnustuksen. 

Se on teidän kahden rakkauden liitto. 

Kenties tunnet itsesi täysin voimattomaksi. Et pysty tekemään yhtään 
mitään, häpeä on vallannut sinut. Huomaat, että sinua hävettää tehdä 
tunnustus ihmisten edessä. 

Tämä paljastaa, että olet vielä kiinni synnissä. Ihmispelko estää sinua. 
Sinulle merkitsee enemmän se, mitä ihmiset sanovat kuin se, mitä 
Pelastajasi sanoo. Pidät Jeesusta kenties turhan saivartelijana - mutta 
sinähän sitä todellisuudessa olet. 

Jeesus ei hävennyt sinua, vaikka oli täysin syytön. Sinä panet ehtoja, 
vaikka Hän ei laittanut niitä. Jeesus tietää ja tuntee heikkoutesi. Synti 
on tehnyt sinusta voimattoman. Jeesus lupaa sinulle ensimmäisen 
lahjan, jos vain suostut ottamaan sen: 

"Kaikille, jotka ottavat minut vastaan, minä annan voiman 
tulla Jumalan lapseksi, niille jotka uskovat minun nimeeni.” 
(Joh. 1:12) 

Hän antaa siis tarvittavan voiman, kunhan vain ilmaiset tahtosi ottaa 
se vastaan. Voit tulla Hänen luokseen ilman pelkoa, sillä Hän ei 
tuomitse. "Sitä joka minun luokseni tulee minä en heitä pois,” Jeesus 
lupaa. (Joh.6:37) 

Tartu näihin lupauksiin niin kauan kuin on mahdollista. Miksi 
kiirehdin sinua? Mikset saa rauhassa ensin miettiä? 

Ei asia miettimällä parane, aika vain kuluu sinun tappioksesi. Et voi 



tietää varmasti, onko sinulla huomista. Otat vaarallisen riskin. Eihän 
sinun tarvitse etukäteen opiskella teologiaa ja Raamatun täydellistä 
tuntemusta pelastuaksesi. Niitä voit oppia myöhemminkin. 

Nyt on kysymys vain siitä, uskotko Jeesuksen olemassaoloon ja 
haluatko kohdata Hänet. 

Koska ihminen ei tiedä mitään huomisesta, on Jumala antanut 
hänelle hyvän neuvon. Hän määrää päivämäärän, se on tämä päivä: 

"Tänä päivänä, jos te kuulette Hänen äänensä, älkää paaduttako 
sydämiänne.” (Heb.4:7) 

Älä pelkää, rakkaudessa ei ole pelkoa. 

Valinta jää aina ihmiselle, sinulle. Jumalan puolelta pelastus on 
täytetty, nyt on sinun vuorosi. Haluatko taivaaseen vai helvettiin? Jeesus 
asuu taivaassa, Saatana helvetissä. 

Valinta on sinun. 



Sinetin jälkikirjoitus 

Kasakka- Viki ja rakkaus 


Mä olin narri vain - ja siksi yksin jäin. 

Mä elin ilveillen kun muuhun en kai pystykään. 

Miks rakastaa en voi, kun voivat toisetkin? 

Kai koko hulluutein mä silloin huomaisin. 

(Musikaalista Seis maailma - tahdon ulos! 

Lauloin narrin roolin Imatran teatterissa vuonna 1965.) 


Tämä jälkikirjoitus on tärkeä osa tätä kirjaa. Samalla se on kaikkein 
vaikein tätä en pystynyt tekemään aikaisemmin. Tämän sisältö ei 
koskaan päässyt elämäkertaani, jonka Birger Thureson -niminen ruotsa- 
laistoimittaja kirjoitti vuonna 1986. Eikä tätä tullut edes tämän Sinetin 
ensimmäiseen painokseen vuonna 1992. 

Tätä et ole ennen lukenut, sillä se kypsyi pitkässä prosessissa ja sen 
muotouttaminen on ollut vaikeata. Osin se on kesken vieläkin. 

Kun puhutaan profetioista, niihin liitetään kiinteästi myös sanoman 
tuoja, profeetta. Kuulija punnitsee myös häntä miettiessään onko sanoma 
aito. Profeetta joutuu sitä kovempiin pihteihin mitä vakavampi sanoman 
sisältö on. Sanoman lähettäjästä saattaa syntyä väärä kuva, koska sano- 
man välittäjän pukee sanoman usein näköisekseen. 

Sanoman tuoja, profeetta, etsii vaistomaisesti roolia ollakseen mahdol- 
lisimman uskottava. Tämän lisäksi minulla oli jo rasitteena julkkiksen 
sekä kasakan roolit. Jouduin rajuun muutokseen tullessani uskoon 37- 



vuotiaana. Uusi elämä, uusi moraalikäyttäytyminen - voi vain aavistella 
minkä pyörremyrskyn keskellä se pieni vastasyntynyt Viki oli. Sen näki 
vain harva ja minun itseni mielestä ei kukaan. 

Jouduin taistelemaan ja puolustamaan ja varjelemaan sitä sisintäni. 
Jouduin uuden roolin vangiksi. Hain mallia muista uskovista. Heittäydyin 
usein aggressiiviseksi ja provosoin heitä, jotta olisin saanut testattua 
kestäisi vätkö heidän roolinsa. Jos ne kestivät, otin niistä mallia. Haavoitin 
liian monia ja heikoimmat jäivät tantereelle makaamaan. 

Usein käytin tuota profeetan roolia suojakilpenä. Olin sataprosenttises- 
ti vakuuttunut profetian alkuperästä. Se oli Herrasta! Tästä syystä tein 
johtopäätöksen, että Herra seisoo minun takanani. Tämä tietysti teki 
sanoman kireäksi ja kuulija koki sen enemmän uhkauksena kuin sanoma- 
na Herralta. 

Tämän kipeän kasvun aikana sitouduin enemmän ja enemmän evanke- 
listan työhön. En saanut aikaa kasvaa rauhassa. Myös itsevarma käyttäy- 
tyminen karkotti ihmiset ympäriltäni. Ne, jotka yrittivät ryhdistäytyä ja 
murtautua sisimpääni, saivat yleensä lähteä loukattuina pois. 

Jäin yksin. Se on kaikkein hirvittävintä mitä ihmiselle voi tapahtua. 

Tässä oli kuitenkin siemen hyvään kasvuun. Kaipasin pohjattomasti, 
että joku ymmärtäisi minua, hyväksyisi minut ja ennen kaikkea rakastaisi 
minua. Minulle tuli jano rakkauteen. Eikä minulla ollut ketään muuta 
johon luottaisin kuin Hän, joka minut pelastikin: Jeesus. Turvauduin 
entistä enemmän Häneen. 

Tietysti tuo epäkypsä käyttäytyminen haki Jeesukselta hyväksyntää. 
Puolustauduin Hänelle. Kaikki tämä kasvu oli niin kovin hidasta edellä 
mainituista syistä. Olin roolieni vanki. En pystynyt riisumaan niitä. Eikä 
minun oikein annettukaan tehdä niin, kun aina vain toivottiin Kasakka- 
Vikiä lavalle! 

Pelkäsin sisimpäni paljastuvan: Olen vain heikko pieni vikisevä emi- 
grantti Viki, jota aina oli potkittu joka paikassa. 



Hyväksytyksi tuleminen oli minulle tärkeätä. Olla rakastettu - sitä mi 
herkkä, heikkoja alistettu olin lapsesta lähtien kaivannut. Vanhempan 
eivät kyenneet antamaan meille lapsille kaikkea sitä mitä olisimme niissä 
olosuhteissa tarvinneet. He olivat itsekin niin tukalassa asemassa - emi- 
grantteina vihollisen maassa. 

Niinpä tein lopulta kaiken miellyttääkseni muita. Tarpeestani tulla 
hyväksytyksi, pidetyksi, rakastetuksi syntyi loputon kilpajuoksuja näy- 
tön paikka. Piti itse hankkia eli ostaa rakkautta. Samalla sisäinen maailma 
sulkeutui, koska aitoa rakkautta ei pystynyt erottamaan. Kaikki rakkaus 
oli ansaittua. Syvälle sisimpääni, jossa eli herkkä ja heikolla itsetunnolla 
varustettu Viki, en päästänyt ketään. Vaikka olisin halunnut, en uskalta- 
nut. 

Heikko itsetunto oli kasvattanut ympärilleen roolien vahvan muurin, 
jonka sisäpuolelle oli päässyt vain Jeesus, ei kukaan muu. Opin pian 
huomaamaan, että vain ne rakastivat minua, joita minä rakastin - eli ei 
kukaan. Tämä on yleensäkin itsekkään superjulkkiksen ongelma. ”Mä 
olin narri vain - ja siksi yksin jäin. Mä elin ilveiden kun muuhun en kai 
pystykään...” 

Aluksi Jeesuksen rakkauskin oli hämmentävää. Vastarakkaus piti 
tuoda julki teoilla. En osannut kuvitella, että Jeesuksen rakkaus oli 
pyyteetöntä. En silloin tajunnut että Jeesus oli poikkeus. Hän rakasti 
minua vaikken minä osannutkaan rakastaa Häntä. Minun kiitollisuuteni 
Hänelle, pelastajalleni, ilmeni vain velkana. Halusin jotenkin osoittaa sitä 
palvelemalla Häntä evankeliumin työssä. Se toi uuden ongelman. Väsäh- 
din niin usein työn tuomista paineista. Yritin miellyttää työtovereita, 
uskonveljiä, ansaita heidän hyväksyntänsä. Jouduin oravanpyörään, ve- 
din roolia ja huomasin muidenkin vetävän. Oli vaikeaa synnyttää täydel- 
listä kunnioitusta ketään kohtaan. Ja siellä missä ei ole kunnioitusta, ei ole 
rakkauttakaan. Paineeni heijastuivat lähimmäisiini. Olin taas samassa 
jamassa. 



Koin tärkeimmäksi tehtäväkseni Jumalalta tuoda tuota profetiaa julki- 
, uuteen. Se tosin oli ristiriidassa oman miellyttämisenhalun kanssa. 
Toisaalta huomasin, että mitä enemmän minua vastustettiin, sitä suurem- 
maksi sankariksi koin itseni. Tuo taistelijan rooli oli kuin minulle valittu! 
Olin Herran valittu soturi. Muut saivat sen totta totisesti nähdä, kuulla ja 
tuntea. 

Tämä oli kuitenkin vain tie minun kasvulleni Herrassa. Tänään tiedän 
miten varma ja luotettava on Jumalan sana. Nämä muutamat ajatukset 
antavan kuvan minun kivuliaasta kasvustani Herran tuntemukseen. 

"Mitä kylvät, sitä niität.” "Millä te mittaatte, sillä teitä mitataan. Millä 
te tuomitsette, sillä teitä tuomitaan.” "Mitä te teette yhdelle minun 
pienimmistäni sen te teette minulle.” "Älä tuomitse ettei sinua tuomittai- 
si. "Armahtakaa toinen toistanne.” "Rakastakaa toinen toisianne niin 
kuin minä rakastin teitä." 

Käytännön elämä oli vain niin hidasta. Kasvuni oli nopeampaa työssä- 
ni. Luin paljon Jumalan sanaa. Kuuntelin saarnoja. Tieto kasvoi ja 
mielikuvani Herrasta vahvistui. Valitettavasti se oli väärä kaikkein tär- 
keimmältä osalta. Minulle, taistelijalle muodostui päivä päivältä tär- 
keämmäksi oikeus, laki ja puhtaus. Hänen täytyy todistaa oikeutensa 
puhdistaa puimatanner. Herra on pyhä ja puhdas. Ei siinä tiimellyksessä 
ehtinyt ketään armahtaa kun oli niin kiire. Herran tulemus oli jo niin 
lähellä. Jos jollekulle piti vielä antaa anteeksi, se huitaistiin nopeasti ja 
itsestäänselvyytenä, hyvinkin lakipitoisesti ja itsekkäästi: "Antakaa an- 
teeksi, jotta tekin saisitte anteeksi.” 

Tiesinhän minä tarvitsevani anteeksiantoa. Tärkeintä oli kuitenkin 
puhtaus, järjestys, pyhyys. Tällaisena minä näin Herran tahdon: lähtökoh- 
tana oli tietenkin tuo profetia. Oletin sen olevan merkki ja ilmoitus 
puhdistusten alkamisesta. En silloin tajunnut ollenkaan, miten pitkämie- 
linen ja kärsivällinen Hän oli minua kohtaan. Kuinka Hän oli rakastanut 
minua 37 pitkää vuotta, vaikka minä olin jatkuvasti vihoitellut, halveksi- 



nut, pilkannut ja nauranut Hänelle. Kuitenkin Hän rakasti minua uskolli- 
sesti eikä uhkaillut: ”Jos et pian tee parannusta, niin...” 

En ymmärtänyt silloin miten tärkeätä on rakastaa lähimmäistään ja 
sietää syntistä rakkaudella, vaikka hän käyttäytyisi minua kohtaan kuinka 
halveksivasti tahansa. Jeesus nimenomaan sanoi, että meidän tulee rakas- 
taa toinen toistamme niin kuin Hän meitä rakasti. Hän rakasti minua 
syntistä kiukuttelijaa. Minä en. Minä vain hain oikeutta. Tänään ajattelen 
kauhulla, mitä olisi tapahtunut jos Herra olisi tehnyt minulle sen mitä minä 
muilta vaadin. 

Olin oppinut luottamaan itseeni ja näkemään työni tulokset nopeasti. 
Siksi olin vakuuttunut, että kykenen viemään eteenpäin pelastusta ja 
pyhyyttä omin voimin. Unohdin usein, että Jeesus sanoo: ”Ilman minua 
te ette voi mitään tehdä.” 

Nyt muistan sen. Olen saanut poimia ylös niin monen kiven, jonka olen 
heittänyt. Niin monen loukkauksen olen saanut niellä, jolla muita loukka- 
sin. Niin moneen virheeseen lankesin, joista muita syytin. Niin moneen 
asiaan kaaduin, joista toisia halveksin. Se mikä minussa omasta mieles- 
täni oli vahvaa, olikin hävettävää ja heikkoa. Kaikkein tärkein on kuiten- 
kin se, miten Herra tämän koulutuksen suorittaa. Vain sitä kautta minä 
opin tuntemaan miten Jumala todella rakastaa syntistä ja heikkoa. Uskon 
tästä syystä, että koulutukseni jatkuu loppuun saakka, sillä näin opin 
rakkautta. Näin me opimme tuntemaan Herraa ja kun kaikki lopuksi 
häviää, jäljelle jää vain rakkaus. Olemme Herran kanssa ikuisesti yhdessä. 
Hän on täydellinen, sillä vain rakkaus on täydellinen. Siksi se ei koskaan 
häviä. 

Olenko nyt sitten täydellisesti muuttunut? Kykenenkö nyt rakastamaan 
lähimmäisiäni? Kyllä se on vaikeaa ja totuus on se, ettei siiteh pysty 
kukaan ihminen, ellei Pyhä Henki vuodata häneen Jumalan rakkautta. 



Jumalan sinetti on rakkaus 


Kaikelle aidolle ja alkuperäiselle on aina todistus - sinetti. Siksi myös 
kaikelle, mikä on Jumalasta, on pantu Jumalan sinetti - rakkaus. 

Vanha Testamentti oli lakiliitto. Lakiin sisältyy aina rangaistus. Jumala 
teki uuden liiton Jeesuksessa. Siihen hän otti mukaan meidät pakanatkin. 
Tähän liittoon Jumala otti koko maailman. Tämäkin liitto on sopimus. Jos 
hyväksyt sen, se astuu voimaan kohdallasi. Jumala ei pakota ketään. 

Liiton voi kiteyttää näillä Raamatun jakeilla, koska liiton ydin on 
rakkaus. 

”Älkää peljätkö, sillä katso, minä ilmoitan teille suuren ilon, joka on 
tuleva kaikelle kansalle: teille on tänä päivänä syntynyt Vapahtaja, joka 
on Kristus, Herra, Daavidin kaupungissa...” (Luuk.2:10,l 1) 

”Taivaasta kuului ääni, joka sanoi: Tämä on minun rakas Poikani, 
johon minä olen mielistynyt.” (Matt.3: 17) 

”Niin kuin Isä on minua rakastanut, niin minäkin olen rakastanut teitä; 
pysykää minun rakkaudessani.” (Joh. 1 5:9) 

”Uuden käskyn minä annan teille, että rakastatte toisianne, niin kuin 
minä olen teitä rakastanut - että tekin niin rakastatte toisianne.” (Joh. 13:34) 
”Rakkaus on pitkämielinen, rakkaus on lempeä, rakkaus ei kadehdi, ei 
kerskaa, ei pöyhkeile, ei käyttäydy sopimattomasti, ei etsi omaansa, ei 
katkeroidu, ei muistele kärsimäänsä pahaa, ei iloitse vääryydestä, vaan 
iloitsee yhdessä totuuden kanssa; Kaikki se peittää, kaikki se uskoo, 
kaikki se toivoo, kaikki se kärsii. Rakkaus ei koskaan häviä: mutta 
profetoiminen se katoaa, ja kielillä puhuminen lakkaa, ja tieto katoaa. 
Sillä tietomme on vajavaista, ja profetoimisemme on vajavaista. 

Niin pysyvät nyt usko, toivo, rakkaus, nämä kolme mutta suurin niistä 
on rakkaus.” ( 1 Kor. 1 3:4-9, 1 3) 

”Tavoitelkaa rakkautta ja pyrkikää saamaan hengellisiä lahjoja, mutta 
varsinkin profetoimisen lahjaa.” (1 Kor. 14:1) 



”Kuka voi meitä erottaa Kristuksen rakkaudesta? Tuskako, vai ahdis- 
tus, vai vaino, vai nälkä, vai alastomuus, vai vaara, vai miekka? Niin kuin 
kirjoitettu on: Sinun tähtesi meitä surmataan kaiken päivää; meitä pide- 
tään teuraslampaina.” (Room.8:35,36) 

”Pelkoa ei rakkaudessa ole, vaan täydellinen rakkaus karkoittaa pelon, 
sillä pelossa on rangaistusta; ja joka pelkää, se ei ole päässyt täydelliseksi 
rakkaudessa.” ( 1 Joh.4: 1 8) 


Tämä Sinetti-kirjani on kaikessa inhimillisyydessään ollut vain vajavai- 
nen ilmoitus tulevista tapahtumista. Se on voimakkaasti värittynyt ja siinä 
on ”astian maku” Jumala on siihen syytön. Jos Sinulle jää sanoman 
luettuasi pelottava ja epämiellyttävä olo, ei siitä voi syyttää rakkauden 
Jumalaa. Hän sanoo, ettei rakkaudessa ole pelkoa ja että täydellinen 
rakkaus karkottaa pelon. Etsi siis Jumalaa ja Hänen rakkauttaan. Anna 
Hänelle koko elämäsi, niin pelkosi häviää. Jeesus on Herra ja Vapahtaja, 
niin kuin enkelit ilmoittivat. Jumala sinetöi ja Jeesus täytti lupaukset. 
Ristillä Hän sanoi: ”Se on täytetty.” 

Uusi liitto astui voimaan - rakkauden liitto. 

Myös rakkaudella 
Helsingissä 2.2.1 994 


Viktor Klimenko 



Punaisen aron villi ja romanttinen kasakka. 

1960-luvun lopulla Viktor Klimenko loi mainosalan ystäviensä kanssa itselleen laulavan kasakan 
imagon. Viktorin sukujuuret vievät Kubanin kasakoiden maille eteläiseen Ukrainaan. Pohjois- 
maissa ja Euroopassa hänestä tuli suosittu lavatähti, jonka levyt myivät kultaa ja jonka showt 
vetosivat hurjille mutta tunteellisille tulkintoineen romantiikannälkäiseen yleisöön. 




Uskoontulo pääsiäisenä 1980 tapahtui ylulennellätoista hetkellä, sillä raju putoaminen elämän tyhjyyteen 
ja tarkoituksettomuuteen oli vienyt loppuunpalaneen taitelijan aivan itsetuhon partaalle. Silloin entiset 
laulut vaihtuivat hengellisen musiikin aarteisiin ja evankeliumin julistamiseen. 










Tämän pöydän äärellä suunniteltiin kar- 
tan kanssa Sveitsiin lähtöä. En voi enää 
vaieta -kirjassa ei mainita kartan tutki- 
misesta mitään, mutta Saima näkee Kli- 
menkot pöydän ympärillä matkareittiä 
päättämässä. 

Matka Pariisista riemukaaren kuvausten 
jälkeen jatkui suunnitelmien mukaan kohti 
Sveitsiä. 

En voi enää vaieta -kirjassa ei puhuta mitään siitä, että Klimenkot olisivat pysähtyneet matkalla syömään 
tai juomaan. Saima kuitenkin näki sen, mikä todellisuudessa tapahtuikin: perhe pysähtyi tälle paikalle 
ostamaan juomista ja valokuvaamaan upeita maisemia. Viktor tallensi paikat kameraansa uudelleen 
Saiman kerrottua uskomattomalta kuulostavat tarinansa. (4. Eroavaisuus.) 





Sillat. 

Saima näkee kauniin valkean kaarisillan ja lähellä olevan arkisemman sillan, josta mentiin yli. Hän myös 
näkee miehen ottavan valokuvia. En voi enää vaieta -kirjassa ei puhuta mitään valokuvista eikä silloista. 
Viktror ajoi varta vasten paikalle katsomaan olivatko sillat Saiman kuvauksen mukaiset. Ne olivat. (4. 
Eroavaisuus.) 



Auton merkki selviää. 

Viktor ei itse muistanut En voi 
enää vaieta -kirjassa, millä autol- 
la oltiin oltu liikkeellä. Saiman 
näyssä perhe pakkautui autoon, 
joka oli väriltään vaalea. Tästä 
kuvasta ja Viktorin kirjanpidosta 
selviää, että auto ei ollut keltai- 
nen Golf vaan vaaleanharmaa 
Volvo 343. (3. Eroavaisuus.) 



Aha kokeilemassa jousipyssyä pihalla, jonka Saima kuvaa laakeaksi. Viktor muistaa suuren laakean 
pihan aina, sillä hän leikkasi emännän iloksi lyhyeksi koko sen vlipitkäksi kasvaneen nurmikon. 


Tiskikone. 

Saiman näyssä sanotaan: "Oikealla oli pes- 
tyjä astioita kumossa. " En voi enää vaieta 
-kirjassa ei tällaisesta yksityiskohdasta ker- 
rota mitään, mutta Viktorin epäilyksiä Sai- 
man tarinan todenpitävyydestä se hälvensi. 
Nimittäin emännän uuden tiskikoneen pääl- 
lä oli todellakin astioita Klimenkojen tul- 
lessa, sillä kultaraitaiset kahvikupit olivat 
siinä kuivumassa, koska niitä ei saanut lait- 
taa tiskikoneeseen pesuun. (6. Eroavaisuus.) 



Tästä talosta, jossa Aba näki ilmestyksen, ei kerrota mitään. En voi enää vaieta -kirjassa. Saima kuvailee 
Viktorille yksityiskohtia: "Tulitte valkoisen kaksikerroksisen talon pihaan. Sen edustalla oli suuri laakea 
piha. Pysäköitte auton pihan eteen. Astuitte takaovesta sisälle. Keittiö jäi oikealle, muut huoneet vasem- 
malle. " Kaikki yksityiskohdat täsmäävät. 



Tämäkin painos lop- 
pui kesken ja keskus- 
telu jatkuu... 


Tämä kirja herätti suurta kohua ilemestyessään kesäkuussa 
1 985. Maailmantilanne oli toinen, sillä Neuvostoliitossa elet- 
tiin vielä pysähtyneisyyden aikaa ennen perestroikaa, glas- 
nostia ja taloudellista ja poliittista romahdusta. 




Seuraavana aamuna Aha istuu (toinen oikealta) huolettomana talon lasten kanssa kuistilla. Yöllinen 
pelottava näky ei vaivaa. 



Viktor ei ollut millään uskoa Saima Honkosen kertomuksen paikkansapitävyyttä. Mutta asiaa pitkään 
hauäottuaan ja kaikki yksityiskohdat tarkistettuaan hän alkoi muuttaa mieltään. Viktor: "Ehkä Jumala 
halusi tällä tavalla vahvistaa Aban ilmestyksen. Jokaisen tulisi kääntyä pois synnistä ja antaa Vapahtajan 
puhdistaa elämänsä. Nämä ennustukset toteutuvat ja aikaa on jäljellä hyvin vähän. " 


Vuonna 1942 syntynyt kasakkasuvun jälkeläinen ja 1973 Suomen kansalaisuuden saanut Viktor Klimenko 
tänään. Takana on pitkä matka rikkimenneestä ihmisestä Jumalan armon ja rakkauden julistajaksi. Pe- 
lastusta Viki haluaa tarjota, mutta näyttää siltä, että hän joutuu toimimaan myös ikävien ja järkyttävien 
asioiden profeettana. Viki tekee työtään Suomessa ja maailmalla, mutta eniten hänen kutsumuksenaan on 
Venäjän ja entisen Neuvostoliiton alueet. 

"Olemme venäläisiä, Jumala on kanssamme." 


RAKKAUDEN SINETTI 


Tämä kirja on syntynyt kahdesta syystä. Ensinnäkin se kertoo 
ainutlaatuisen tapahtumaketjun, jossa toisistaan tietämättömät ih- 
miset näkevät samanaikaisesti saman ilmestyksen tulevista tapah- 
tumista. 

Toiseksi se kertoo Viktor Klimenkon kah- 
desta suuresta löydöstä. Ensimmäinen oli 
Jeesuksen ilmestyminen loppuunpala- 
neen ja itsetuhoa kohti kulkeneen kasa- 
kan pelastajaksi. Toinen suuri muutos oli 
rakkauden löytyminen kovuuden roolin 
sijaan, armahtavaisuuden löytyminen vaa- 
tivan ja tuomitsevan uskonelämän sijaan. 

Näin Viktor Klimenko sen kiteyttää: 

"Olin taistellut oikeuden, lain ja puhtauden 
puolesta, mutta pukenut päälleni huonosti 
sopivan roolin ja unohtanut rakkauden.” 






